देश दुनिया के खबर भोजपुरी में (अतवार, 15 फरवरी 2015) – टटका खबर\nFeb 15, 2015 News in Bhojpuri, टटका खबर\n(शनिचर, 14 फरवरी के खबर)\nDownload Music – Free Audio – TatkaKhabar-14-Feb-15 टट…\nछायाकार स्व॰ कृष्ण मुरारी किशन के सरधांजलि देत मुख्यमंत्री जीतन राम माँझी\nबिहार सरकार धारी धरही समेत दुसाध जाति के महादलितन में शामिल कर लेबे के फैसला कइले बिया. इहो तय भइल बा कि अनुसूचित जातियन वाला टोला में विकास मित्र पर अनुसूचितने के बहाल कइल जाई. बीस बरीस से अधिका के अनुभव राखेवाला पत्रकारन के पेंशनो देबे के फैसला कइल गइल बा. दोसरा तरफ जदयू एह तरह के लोकलुभावन फैसला करे से माँझी सरकार के रोके के मांग राज्यपाल से कइले बावे.\nदिल्ली के मुख्यमंत्री का रूप में अरविन्द केजरीवाल आ उनुका संगे छह गो अउर मंत्रियन के पद के किरिया धरावल गइल. बाद में विभाग के बँटवारा करत केजरीवाल अपना लगे कवनो मंत्रालय नइखन रखले. बिना विभाग के ई पहिला मुख्यमंत्री बन गइलन. एह तरह केजरीवाल पूरा खाली रहीहन आपन राजनीतिक नौटंकी करे खातिर आ बाकी लोग सरकार चलावत रही.\nबिहार विधानसभा के बजट सत्र का पहिला दिने विधानसभा अध्‍यक्ष उदय नारायण चौधरी के खिलाफ अविश्‍वास प्रस्‍ताव पर विचार कइल जाई. एगो निर्दली विधायक पवन कुमार जायसवाल अध्यक्ष पर पक्षपात के आरोप लगावत उनुका के हटावे के नोटिस दिहले बाड़न. एही बीच मुख्यमंत्री गया के सांसद रहल राजेश कुमार के हत्या के मामिला सीबीआई के सॅउप दिहलन जवना में हत्या के साजिश में शामिल रहे के आरोप उदय नारायण चौधरी पर बा.\nमहाराष्ट्र के दौरा पर आइल प्रधानमंत्री नरेंद्र मोदी शनिचर का दिने राकांपा के शरद पवार संगे मंच साझा कइलन. एक तरह से शिवसेना खातिर एगो इशारा बा. एह घरी शिवसेना भाजपा संगे सरकार में बिया बाकिर मोदी पर हमला करे के कवनो मौका बाँव नइखे जाए देत. एह सभा में खेती के बढ़ावा दिहला ला शरद पवार के बहुते बड़ाई करत पीएम मोदी कहलन कि खेती के नया जमाना वाला बनावे के आ एकरा के खूबे बढ़ावा देबे के जरूरत बा. कहलन कि पटवन खातिर पानी बटोर राखे के बेंवत बढ़ावल जाई आ एह काम ला मनरेगा के सहायता लिहल जाई.\nशनिचर का दिने भारत के नौसेना अपना ब्रह्मोस मिसाइल के सफल परीक्षण कइलसि. 290 किलोमीटर दूर ले मार करे वाला ई मिसाइल एही तरह के अमेरिकी टॉमहॉक मिसाइल से तीन गुना बेसी तेज बा. ब्रह्ममोस के पनडुब्बी, पोत, एयरक्राफ्ट भा जमीन पर से कतहीं से छोड़ल जा सकेला.\nयूपी के मुख्यमंत्री अखिलेश यादव के विदेश यात्रा पर एक करोड़ छह लाख रुपिया के खरचा का बारे में पूरा जानकारी देबे के माँग कइले बाड़े विरोधी दल. भाजपा के बोलतुआ विजय बहादुर पाठक के कहना बा कि जनता के जाने के अधिकार बा कि सरकार ओकर धन कइसे खरच करत बिया.\nबिहार भाजपा के विधायक दल के बइठक 18 फरवरी का दिने होखी आ ओह बइठक में माँझी सरकार के समर्थन करे भा ना करे का बारे में राय बनावल जाई.\nविधानसभा अध्यक्ष उदय नारायण चौधरी सोमार का दिने सगरी राजनीतिक गोल के बइठक बोलवले बाड़न जवना में जदयू के विपक्षी गोल माने का बारे में रायविचार कइल जाई. भाजपा एह तरह के फैसला का विरोध में बिया.\nबिहार में होखे जात संयुक्त प्रतियोगिता परीक्षा में शामिल होखे वाला लोग अपना साथे तीन गो किताब ले के इम्तिहान में बइठ सकीहें बाकिर केहू किताब के अदला बदली दोसरा से ना कर पाई. किताब कवनो बोर्ड के टेक्स्ट बुक होखे के चाहीं. बाकिर कवनो तरह के नोट भा फोटोकापी ले जाए के इजाजत ना दिहल जाई.\nगुजरात में बनासकांठा जिला में साल 2002 में भइल दंगा दौरान देवदर तालुका के सेशान गाँव के मामिला में सत्तर गो आरोपियन के सुबूत का कमी का चलते अदालत रिहा कर दिहलसि. एह गांव में 14 लोग के हत्या क दिहल गइल रहुवे.\nबैंक से धोखाधड़ी करे का मामिला में डेक्‍क्‍न क्रोनिकल अखबार के प्रबंध निदेशक टी वैंकटरामी रेडडी आ उनुका भाई के सीबीआई टीम शनिचर का दिने गिरफ्तार कर लिहलसि.\nममता बनर्जी के पार्टी तृणमूल कांग्रेस एगो फेरबदल करत केन्द्र में रेल मंत्री रह चुकल दिनेश त्रिवेदी के उपाध्यक्ष बना दिहलसि. बतावल जात बा कि ई कोशिश मुकुल राय के पाँख कतरे खातिर भइल बा. हालांकि कुछ दिन पहिले दिनेशो त्रिवेदी के पाला बदले के कयास लगावल जात रहु्वे.\nआई सी सी क्रिकेट विश्‍व कप के पहिला दिन भइल मैचन में न्‍यूजीलैंड आ ऑस्‍ट्रेलिया आपन आपन मैच जीत लिहले. पिछला बेर उपविजेता रहल श्रीलंका के टीम न्यूजीलैंड से आ इंगलैंड के टीम आस्ट्रेलिया से हार गइल. अतवार का दिने भारत पाकिस्तान के मुकाबला होखे वाला बा.\nश्रीलंका के राष्‍ट्रपति मैत्रीपाला सिरिसेना भारत के चार दिन के दौरा पर अतवार का दिने भारत चहुँपिहे. चुनाव जीतला का बाद उनकर ई पहिला विदेश यात्रा होखी.\nसारण जिला के राजेन्द्र महाविद्यालय में भइल नियोजन मेला में करीब डेढ़ हजार नवहियन के रोजगार मिलल बा.\nसिवान जिला के भगवानपुर हाट थाना के हिलसर गांव का लगे मोटर साईकिल पर आइल तीन गो बदमाश दू गो पंचायत सचिवन से चौवन हजार रूपिया लूट लिहले.


बिहार से राज्यसभा आ विधान परिषद ला निर्विरोध चुनाव – टटका खबर\nबिहार से राज्यसभा आ विधान परिषद ला निर्विरोध चुनाव\nकाल्हु नाम वापिस लिहला के आखिरी दिन पार भइला का बाद राज्यसभा के पाँचो सीट पर बिना लड़ले जीत गइले सगरी उमीदवार. ई लोग ह राजद से वरिष्ठ अधिवक्ता राम जेठमलानी आ लालू प्रसाद के बेटी मीसा भारती, जदयू से शरद यादव आ आर.सी.पी. सिंह, अउर भाजपा से गोपाल नारायण सिंह.\nबिहार विधान परिषदो के सातो सीटन पर इहे हाल रहल आ भाजपा के विनोद नारायण झा अउर अर्जुन सहनी, जदयू के गुलाम रसूल बलियावी अउर सी.पी. सिन्हा, राजद के कमरे आलम अउर रणविजय सिंह, आ कांग्रेस के तनवीर अख्तर निर्वाचित घोषित हो गइलें.\nTags: राज्यसभा, विधान परिषद\nमानसून सत्र का पहिलके दिने ठनका गिरी का ?


Singer Anita Siwani – INN Music\nHomeTag "Singer Anita Siwani"\nNeha Ojha के शानदार Dance, ले के मोबाइल में 10 रुपया लोन हो – Singer अनीता सिवनी – Hit song 2018\nSong : Le k Mobile me 10 rupya loan ho | ले के मोबाइल में 10 रुपया लोन हो 2018 | INN Music | Singer : Anita Siwani Music : Manoj Aryan Writer and Lyrics : Mahesh pardeshi “INN MUSIC भोजपुरी” आप सब भोजपुरी श्रोता का म्यूजिक चैनल है ,आप सब ज्यादा से ज्यादा Like […]\nHD VIDEO- जोवना धा के लटक जाता ना, भोजपुरी 2018 Hits – Anita Siwani #INNMUSIC\nये सखी हो , जोवना धा के लटक जाता ना, 2018 | INN Music | “INN MUSIC भोजपुरी” आप सब भोजपुरी श्रोता का म्यूजिक चैनल है ,आप सब ज्यादा से ज्यादा Like ,Share और Subscribe करे . अगर आप Bhojpuri Video, Audio को पसंद करते हैं तो Plz चैनल को Subscribe करना ना भूले . […]\nHit song 2018- लगाई दि बलमुआ,लीटर में लैक्टो मीटर Singer Anita Siwani, INN Music\nSong : लगाई दि बलमुआ लीटर में लैक्टो मीटर| Lagai Di Balamua Litter me Lacto Meter, 2018 | INN Music | Singer : Anita Siwani Music : Manoj Aryan Writer and Lyrics : Tripurari Pathak Trade Enquiry : Vikash Singh Mob No : 09971840543 (Available Watsaap Also) Email : innmusic.bhoj@gmail.com Website : www.innnetwork.in copyright : […]


सीवान के बुढ़िया माई | जोगीरा\nHome भोजपुरी साहित्य भोजपुरी कथा-कहानी सीवान के बुढ़िया माई\nहिमांशु भूषण पाण्डेय\nसीवान के बुढ़िया माई – सबकर मनोकामना पूरन करे वाली माई\nसीवान के ऐतिहासिक गांधी मैदान के उत्तर-पुरुब की ओर जाये वाला रास्ता में स्थापित बुढ़िया माई के महत्ता बहुत पुरान बा. कबो जंगली माई के नाम से प्रसिद्ध बुढ़िया माई दुर्गा माई के वृद्ध रूप के रूप में पूरा बिहार में मसहूर बानी। कहल जाला की बहुत पहिले जब सीवान-छपरा रोड के उत्तर एक-आध गो खपरैल माकन छोड़ के सब जंगल रहे – एक आध माकन के छोड़ के सब ओर जंगल झाड़ी रहे जहाँ लोग दिनों में जाये से डेराव – ओहि जंगल झाड़ी के बीच से हो के ईगो पगडण्डी जंगली माई के छोट मंदिर तक जात रहे. हर सोमार आ शुक के कसेरा टोली सीवान से मेहरारू लोग गीत गावत जंगली माई के मंदिर तक जॉव आ पूजा कर के वापस आवे लोग.\nजब सीवान सादर अस्पताल बनल त ओकरा संगे ‘चिराई घर’ (पोस्टमार्टम हाउस) भि बनल तब ओकरा अगल बगल दलित आ महादलित समाज के लोग जंगल झाड़ी के काट के आपन घर बनावे लागल लोग. जब केहु के मरला पर लोग दुखी मन से चिराई घर तक आवे लोग तब ओ लोग के जंगली माई के मंदिर जवान बगल में ही रहे में जा के अपना दुःख के शांति के प्राथना करे लोग– आ तब जंगली माई के ईगो नया नाम मिलल – चिरई घर वाली माई।\nई करीब ८०-९० साल पाहिले के बात ह.\nधीरे धीरे लोग के सरधा ए मई में बढे लागल आ तब माई के अस्थान पर माटी के ईगो कमरा भी लोग बना दिहल. आ लोग बराबर पूजा पथ करे लागल। लोग पूजा पथ त बराबर करे बाकिर ओजुगा पानी के बड़ा दिक्कत रहे. तब माई के महिमा भइल आ तब सन १९१९ में रामहित राम कसेरा ओजुगा ईगो कुँवा खोदवा दिहनि – जवन की आजो मौजूद बा. सन १९२६-२७ में मंदिर के पक्का निर्माण सीताराम साह जी द्वारा करावल गइल आ उन्हें के सहयोग से रामजी प्रसाद मूर्तिकार द्वारा माई के पिंड के जगह पर ईगो माटी की मूर्ति के निर्माण भइल जवना के आजो पूजा होला।\nधीरे धीरे सीवान जवान की ओ घरी एगो छोट मोट बाजार खानी रहे उ शहर के रूप में विकसित होखे लागल आ धीरे धीरे सब जंगल झाड़ी के काट के लोग घर बना के रहे लागल आ धीरे धीरे हर सावन आ दसहरा में माई के दरबार में लोग के भीड़ होखे लागल। तबले माई के मंदिर के दीवाल त इंट के हो गइल रहे बाकिर छत खपड़ा के रहे. तब मंदिर के बगल के निवासी जय गोविन्द सिंह मोख्तार लोग के संगे मिल के मंदिर के छत के पक्का बनवा दिहले.\nबुढ़िया माई के मंदिर खातिर मोहन प्रसाद मास्टर साहेब के योगदान अतुलनीय बा, इन्हा के लोग गुरूजी के नाम जाने ला – १९६८ से मोहन प्रसाद जी रोज बिना बुढ़िया माई के दर्शन के कही न जाइ आ उन्हे के हर सनीचर के दिन भर उपवास रह के माई के विशेष पूजा कर के नया कपडा चढ़ा के नारियल चढ़ा के पूजा करे के सुरु कइनी।\nधीरे धीरे समय बितत गइल – लोग बढ़त गइल बाकिर बरखा बुनी के समय लोग के पूजा करे में दिक्कत होखे काहे से की मंदिर निचे रहे आ बरखा के पानी मंदिर में घुस जाव। तब १९९२ में गुरु जी आ सीवान शहर के दोसर लोग सब मिल के मंदिर के ऊँचा उठा के नया सीरा से बनवावे के सोचल लोग आ जून १९९२ में मंदिर के निर्माण सुरु भइल आ २५ अगस्त १९९२ में बन के तैयार भइल आ तब ईगो बहुत बढान पूजा के आयोजन भइल जवना में आचार्य बननी श्री लाल बाबा आ पंडित त्रिलोकी नाथ पाण्डेय। एही यज्ञ में पहिला हाली ”बुढ़िया माई ” के नाम से निमंत्रण पत्र बंटाइल आ पूजा पाठ भइला के बाद आरती भइल आ हजारों लोग एक साथ बुढ़िया माई के जयकारा लगावे लगले आ तबसे कबो के जंगली माई अब बुढ़िया माई के नाम से प्रसिद्ध हो गइली।\nवइसे त माई के पूजा कहियो हो सकेला बाकिर जब बात बुढ़िया माई के पूजा के होखे टी शनिचर के साम के ५ बजे के बाद भक्त लोग अपना हाँथ में नारियल लेहले अपना अपना घर से बुढ़िया माई के मंदिर में चल देला। । सबसे पाहिले गुरु जी माई के चरण में नारियल अर्पित करेनी आ ओकरा बाद भक्त लोग. इंहा पूजा करे वाला भक्त लोग माने ले के बुढ़िया माई के मंदिर में आ के पूजा कर के जवन भी माँगल जाला ओ के माई जरूर पूरा करेनि.\nत प्रेम से बोलीं – बुढ़िया माई की जय\nभोजपुरी में माई के कहानी के लेखक – हिमांशु भूषण पाण्डेय, प्रोफेशनल्स डेन कम्प्यूटर्स न साइबर डेन, उज्जैन मार्किट, सीवान (आखर के फेसबुक पेज से)\nपिछला लेखई शहर\nहरेश्वर राय जी के लिखल कइसे मनावल जाई फगुआ देवारी\nKolkata Model Sujit Gupta in Bhojpuri Films


चल गइलन बालेश्वर – Anjoria\nजनवरी 11, 2011 बालेश्वर राजभर, भोजपुरी गायक\nस्वर्गीय बालेश्वर: स्मृति-शेष : सुधि बिसरवले बा हमार पिया निरमोहिया बनि के : अवधी का धरती पर भोजपुरी में झंडा गाड़ गइल ई लोक गायक : जइसे जाड़ा चुभत बा देह में वइसहीं मन में चुभत बा आजु बालेश्वर के गइल. एहूसे कि ऊ बिलकुल हमरा आँखिन का सोझे आँखि मूंद लिहले. बताईं का कि हम उनुका के जियत रहीं, जियत बानी, आ शायद जियतो रहब.\nसूतत जागत हमनी के बात होते रहत रहे. हँसी मजाक होत रहे. गाना बजान होत रहे. ऊ त हमरा देह में, हमरा मन में गावते बाड़न. पता ना कतना लोग के भावना के ऊ आवाज दिहले, तेवर आ ताव दिहले. हम अमूमन सबेरे देर ले सूतेनी. फेर आजु त अतवार रहे. सूतले रहीं कि बालेश्वर जी के सबसे छोटका बेटा मिथिलेश के फोन आइल. आवाज में घबराहट रहे. ऊ बतवलसि कि बाबूजी के अस्पताल ले आइल बानी जा. हम पूछनी कि, भइल का बा ? कहलसि , बोन नइखन पावत. हम अपनहु घबरा गइनी. अस्पताल जाये के तइयारे होत रहीं कि उनका दुसरका बेटा अवधेशो के फोन आ गइल. हम कहनी कि, बस चहुँपते बानी. जल्दी से चहुँपबो कइनी.\nजइसहीं उनका लगे गइनी चिन्ह लिहलन. हम हाथ जोड़नी आ भरोसा दिहनी, घबराईं जन, ठीक हो जायब. ऊ जइसे हमेशा धधा के मिलत रहले, आँखिन में चमक आ जात रहे, रोआं-रोआं फड़क उठत रहे, आजुवो भइल बाकिर लेटले लेटल. आँखे आँख में. ऊ जइसे हुटुक के रह गइलन. निःशब्द हो गइलन. बाकिर बहुत कुछ कहत.उनका आंखिन में अबइहों एगो आस रहुवे, जीवन जिये के. उनुकर ई तकलिफ हमरा से देखल ना गइल आ हम रो पड़नी. ऊ आँखेआँख से हमरा के सन्तोख दिहलन. हमरा लागल अबहि जीवन चली.\nउनकर लरिका हमरा के इशारा कइलसि कि डॉक्टरन का तरफ ध्यान दीं. तुरते फुरत डाक्टर के इन्तजाम करवनी, छूट्टी का बावजूद सीनियर डाक्टर आइयो गइलन. खून के जांच भइल. ब्लड शुगर 314 रहे. बाकिर ई.सी.जी. आ बी.पी. ठीक रहे. निमन लागल. बाकिर ढेर देर ले अइसन ना रहल. थोड़ देर बाद खून के जाँच फेर भइल. शुगर अउरी बढ़ गइल रहे. दू-तीन डॉक्टर अउरी अइलें. बालेश्वर के नामे बहुत रहे. सभ डॉक्टर उनका मिजाजपुर्सी में लाग गइलन. बाकिर पल्स गुम होखे लागल रहे. आक्सीजन लागल. इंजेक्शन पर इंजेक्शन. ई.सी. जी. फेर भइल.\nपल्स त गायब होते रहे, दिलो डरावे लागल. सीना पर कार्डियक मसाज शुरु हो गइल. जाने कवन कवन दवाई. तिबारा जांच में शुगर 650 हो गइल. फेर 700 आ डॉक्टरन का साथ-साथ हमनियो के चेहरा एह सर्दी में अउरी सुन्न होखे लागल. सभका चेहरा पर हवाई उड़त रहे. एक दोसरा के संतोख देत. भीड़ बढ़ल जात रहे. अचानक एगो डॉक्टर आपन हाथ उपर खड़ा कर दिहलसि आ हाथ जोड़ के बालेश्वर जी के प्रणाम करत वार्ड से निकल गइल. दिन के साढ़े ग्यारह बजत रहे. घरवालन के रोवल-धोवलो शुरु हो गइल. भोजपुरी के आन-मान आ शान हमनी से विदा ले लिहगलसि. हम सभ अवश रहनी जा समय का सोझा. काल के क्रूर पंजा अवधी का धरती पर भोजपुरी के झंडा गाड़ेवाला के, दुनिया भर में भोजपुरी के झंडा फहरावे वाला के दबोच चुकल रहुवे.\nकरीब पचीस साल से हमार आ बालेश्वर के दोस्ती रहल. हमनी का एक दोसरा के दोस्तो रहीं जा आ दुश्मनो. ठीक उनकरे गाना में कहीं त, ‘दुश्मन मिले सबेरे लेकिन मतलबी यार न मिले’. हम दुनु का बीचे साचहू कवनो मतलब ना रहुवे. एगो पुल रहुवे जवना पर भोजपुरी के संधि होत रहे. हमनी दुनु भोजपुरी के जियत रहीं. अगर कवनो स्वार्थ रहलो रहे त सिर्फ भोजपुरी के. एक समय रहे जब हमहू दारूलशफा में रहत रहीं आ बालेश्वरो. तब हमनी के सबेरे साँझ के मुलाक़ात रहुवे. सबेरे लड़िकन के स्कूल छोड़ के आईं त बालेश्वर के गरम जलेबी खा के घरे लवटीं. साँझ के दफ्तर से लवटीं त बालेश्वर के संगीत महफिल में बइठ जाईं. कलाकारन का साथे उनकर रिहर्सल देख आ बतकही में सगरी थकान डूब जात रहे.\nहाल-फिलहाल त भोजपुरी बाजार में हाहाकार मचवले बा. बाकिर एक समय हम भोजपुरी के समस्या उकेरे ला कि कइसे त भोजपुरी मरत जात बिया आ सतही होत जा रहल बिया, उनका स्वर्गीय बालेश्वरजीवन के आधार बना के एगो उपन्यास लिखले रहीं, ‘लोक कवि अब गाते नहीं’, जवना में उनुका जीवन के कुछ स्याह-सफेद प्रसंगो रहे. कुछ ‘शुभचिंतकों’ कान भर दिहले. उनकरो आ हमरो. बालेश्वर के कुछ बेसिये ऐतराज हो गइल बाकिर हमरा खिलाफ कबो कुछ कहलन ना. केहु कुछ कहबो करे त कहसु, ‘जाये दीं दोस्त हउवें’. बावजूद एह सबके हमनी का बीच कुछ दिन ले संवादहीनता बनल रहल. एक दिन अचानके ऊ सबेरे सबेरे हमरा घरे अइलन आ कहे लगलन, ‘माफ करीं पांडेय जी, गलती हो गइल. अपने तो हमरा के अमर कर दिहनी.’ ठठा के हंसले आ अँकवारी बान्ह लिहले. फेर त जाने कतना ताना आइल, गाना आइल बाकिर हमनी का एने से ओने ना भइनी.\nबालेश्वर वास्तव में कवि रहलन. हालांकि ऊ अपना गाना के लिखल ना, बनावल कहत रहलें. आपन गावल सगरी गाना उहे लिखले. चाहे ऊ जवना मूड के रहो. एक बेर हम उनका से पूछबो कइनी, ‘आप कवि सम्मेलनन में काहे ना जाईं ?’ उनकर जवाब एकदम सपाट रहे, ‘फ्लाप हो जायब’ आ हंस पड़ले. हम पूछनी, ‘अगर आप गायक न होखतीं त का होखतीं ?’ कहले, ‘कहीं मजूरी करतीं’. आ जइसे जोड़लम, ‘अउर जे थोड़ पढ़ लिख गइल होतीं त उच्च कोटि के साहित्यकार होखतीं.’ कह के ऊ फेर फिस्स से हंस पड़लन. दरअसल बालेश्वर के अपना बारे में कवनो गुमान रहले ना रहे. ऊ अतना बड़ गायक रहलें, भोजपुरी दुनिया उनका के पूजत रहे बाकिर ऊ अपना के मजूरे मानत रहलें. कहसु, ‘लोग ईंट गारा के मजूरी करेला, हम गाना के मजूरी करीलें’. शायद इहे सच रहे.\n‘तोहरे बरफी ले मीठ मोर लबाही मितवा’ गावत-गावत ऊ लखनऊ आ गइलें. अवधी का धरती पर भोजपुरी गावे. बहुत संघर्ष कइलन, बहुत दुत्कारल गइलन, अपमान सहलन आ फेर मानो सम्मान चिखलन कि आज लखनऊ में अवधी नाहीं भोजपुरी के बात होखे लागल बा. ऊ खुदे कहसु कि बताईं, ‘अवधी में जो तुलसी दास, रसखान, अउर जायसी न होखते त अवधी के का होखित !’\nदरअसल भिखारी ठाकुर का बाद अगर भोजपुरी के केहू आधारबिंदु दिहल, जमीन अउर बाजार दिहल त ऊ बालेशवरे हउवन दोसर केहू ना. एक समय रहे कि बालेश्वर के कैसेटन से बाज़ार भरल पड़ल रहत रहे. काहे कि ऊ गायकीओ के साधत रहलें आ बाजारो के. कैसेट आ आरकेस्ट्रा दुनु में उनकर धूम रहे. ई अस्सी आ नब्बे के दशक के बात ह. ऊ भोजपुरी के सरहदें लांघ मुंबई, बंगाल, आसाम, आ नागालैंड जाये लगलन. हालैंड, सूरीनाम, त्रिनिडाड, फिजी, थाईलैंड, मारीशस आ जाने कहां-कहां जाये लगले. बालेश्वर का लगे प्रेमो बा, समाजो बा, आ राजनीतिओ. माने कि कामयाबी के सारा गुन! बालेश्वर कई बेर कवनो समस्या उठा के अपना गीतन से प्रहार करेलें आ बहुते सरलता से त लोग वाह वाह कर बइठेला. उनुका कहला में जवन सादगी होत रहे आ गायकी में जवन मिठास होत रहे, उहे लोग के बान्ह देव.\n‘हम कोइलरी चलि जाइब ए ललमुनिया क माई!’ गीत में बेरोजगारी आ प्रेम के जवन द्वंद्व बा, ऊ अदभुत बा. ‘बिकाई ए बाबू बी. ए. पास घोड़ा’ आ ‘बाबू क मुंह जैसे फैजाबादी बंडा / दहेज में मांगै लैं हीरोहोंडा’ भा ‘जबसे लइकी लोग साइकिल चलावे लगलीं तब से लइकन क रफ्तार कम हो गइल’ जइसन गीत उनका के लोकप्रियो बनावत रहे आ सुने वाला के मोहियो लेत रहे. ‘नीक लागे टिकुलिया गोरखपुर क’ आ ‘मेला बीच बलमा बिलाइल सजनी’ जइसन रिकार्ड जब एच. एम. वी. साल 1979 में जारी कइलसि त बालेश्वर की धूम मच गइल. फेर त ‘चुनरी में लागता हवा, बलम बेलबाटम सिया द’ जइसन गीत का साथ ऊ समय का साथ हो लिहलन. ऊ रहले, बाजार रहे, सफलता रहे, शोहरत रहे. बाकिर बाद का दिन में जब लोग हाईटेक भइल, बालेश्वर ना हो पवले. ऊ बाजार से बिछला गइले.\nई उनका बेसी पढ़ल लिखल ना होखे के दंश रहे. बाजार के ऊ लाख साधे के कोशिश करसु, बाजार उनका से फिसलते जाव. यश भारती ऊ पा चुकल रहलें आ एकरा जुनून में ऊ गा चुकल रहले, ‘शाहजहां ने मोहब्बत की तो ताजमहल बनवा दिया / कांशीराम ने मोहब्बत की तो मायावती को मुख्यमंत्री बनवा दिया!’ राजनीतिक स्थिति बदल गइल रहे. एकरा खातिर उनका अपमानो झेले के पड़ल आ सरकारी आयोजनन से बहर हो गइलन. तबहियो ऊ भूलइले ना, ‘दुश्मन मिलै सबेरे लेकिन मतलबी यार न मिले / हिटलरशाही मिले मगर मिली-जुली सरकार न मिले / मरदा एक ही मिलै हिजड़ा कई हजार न मिलै’. ऊ त गावत रहले, ‘लागता जे फाटि जाई जवानी में झूल्ला’, ‘अंखिया बता रही हैं लूटी कहीं गई है’, ‘अपने त भइल पुजारी ए राजा, हमार कजरा के निहारी ए राजा’. ऊ गावत रहले, ‘आवा चलीं ए धनिया ददरी क मेला’ आ कि ‘फगुनवां में रंग रसे-रसे बरसै /उहो भींजि गइलीं जे निकरै न घर से’. शादी-ब्याह में जयमाल में अकसर ऊ एगो गीत गावसु, ‘केकरे गले में डारूं हार, सिया बउरहिया बनि के’ त लोग त झूम जाव बाकिर दुलहिनिया अचकचा जा सन कि, किसके गले में हार डालूं. त ई देखले बनत रहे.\nजइसे कवनो नरम आ मीठि ऊंख होखो. एक गुल्ला छीलीं त पोर-पोर खुल जाव. कुछ वइसने मीठ, नरम आ फोफर आवाज रहे बालेश्वर के. आपन गमक, माटी के महक, आ एगो खास ठसक लिहले. भोजपुरी गायकी में एक समय शिखर पर आसीन रहल बालेश्वर के गायकी-यात्रा बहुत सुविचारित ना रहल. उनकर केहू गुरूओ ना रहे. एक बेर पूछले रही, ‘राउर गुरू के ?’ छूटते ऊ बोललें, ‘केहू ना.’\n‘तो सिखनी कइसे ?’\n‘आ चेला ?’\n‘चेला केहू के मानबे ना करीं. फेर हमार गाना बहुते लोग गावेला.’\n‘फिरकापरस्ती वाली बस्ती बसाई न जाएगी / मंदिर बनी लेकिन मस्जिद गिराई न जाएगी / आडवानी वाली भाषा पढ़ाई न जाएगीं’ जइसन तल्ख गीत लिखे आ गावेवाला बालेश्वर गायकी के सफर शुरु कइलन नकल कर-कर के. ऊ कहसु, ‘गांव में शादी-ब्याह में, रामलीला, नौटंकी में गाना सुन के हमहू गावल शुरू कर दिहनी.’\n‘कवना कलाकारन के ?’\n‘भोजपुरी लोकगायकन के. जइसे वलीवुल्लाह रहले, जयश्री यादव रहले. हम ना सिर्फ इनकर नकल कइनी, बलुक कोशिशो कइनी कि इनका टीम में आ जाईं. बाकिर ई लोग हमरा के अपना टीम में लिहल ना. हमहू हिम्मत ना हरली. गांव जवार के मंचन पर चंग बजा-बजा के अकेलही गावल शुरू कइनी. पइसा किछुओ ना मिलत रहे. खाली वाह-वाही भेंटाव.’ ऊ बतावसु कि गांवे का घटना पर गाना बनाईं आ गाईं त लोग खिसिया जाव, पिटाइओ हो जात रहे.’ फेर जइसे जोड़सु, ‘बाकिर हम गाना बनावल आ गावल छोड़नी ना. पैदाइशी गांव बदनपुर भले छोड़ दिहनी आ चचाईपार में आ के बस गइनी.’ 1962 के चुनाव में पूर्व विधायक आ स्वतंत्रता सेनानी विष्णु देव गुप्ता सोशलिस्ट पार्टी के चुनाव प्रचार खातिर दोहरी घाट भेज दिहलन. ओहिजे गाना बना-बना के गावे लगलन. कम्युनिस्ट पार्टी के झारखंडे राय के नजर उनका पर पड़ल त अपना साथे घोसी ले गइलन अपना चुनाव प्रचार में. झारखंडे राय जब जीत गइलन त बालेश्वरो के लखनऊ ले अइलन. अब लखनउ रहे आ बालेश्वर आ उनकर भोजपुरी गाना. केहू सुने के तइयार ना. भटकाव सामने रहे. मिट्टी-गारा के मजदूरी शुरू कइलें. 1965 में आकाशवाणी लखनऊ में गावे के आडिशन दिहले. फेल हो गइले. लगातार फेल होत गइलन. परेशानी बढ़त गइल.\nसूचना विभाग में एगो के. बी. चंद्रा रहले. ऊ आकाशवाणी के इम्तहान पास करे के गुन बतवले. दस साल बाद 1975 में बालेश्वर आकाशवाणी के इम्तहान पास कर गइलन. आकाशवाणी पर उनकर बुलंद आवाज जब छा गइल त बहुते लोग मौका देबे खातिर तइयार हो गइल. हरवंश जायसवाल मिलले. चार साल तक सरकारी कार्यक्रमन में उनका से गवइले. एच. एम. वी. के मैनेजर जहीर अहमद मिलले 1978 में. 1979 में एच. एम. वी. बालेश्वर के दू गो रिकार्ड जारी कइलसि, ‘नीक लागे टिकुलिया गोरखपुर क’ आ ‘बलिया बीचे बलमा हेराई सजनी’. 1982 आवत-आवत बालेश्वर छा गइले आ फेर कबो पाछा मुड़ के ना देखलें. बहुते लोग फिल्मी गाना के पैरोडी गावेला बाकिर बालेश्वर वइसन गायकन में शुमार बाड़े जिनका गाना के पैरोडी फिल्मन में चलेला. । सबसे पहले सुजीत कुमार अपना फिल्मन में उनकर गाना लिहले. एके ना तीन-तीन. आ बालेश्वर के क्रेडिटो ना दिहलन. बाकिर बालेश्वर उनुका से नाराज ना भइले, ना उनका से कुछ कहले.\nभोजपुरी के ‘विकासे’ से ऊ खुश रहले. फेर त उनकर बीसियो गाना फिल्मन में चल गइल. हम कबो टोकीं कि, ‘कुछ ऐतराज करीं ना!’ ऊ कहसु, ‘जाये दीं.भोजपुरी के विकास हो रहल बा, लोग खा कमा रहल बा.’ कई बेर ऊ बुदबुदासु, ‘समय बड़ा बलवान होला. हमरो ले निमन निमन गावे वाला पड़ल बाड़े. बाकिर उनुका के केहु जाने ना. हमरा के त लोग जान गइल बा.’ ऊ अपना मकान के पक्का फर्श देखावसु. बोलसु, ‘पक्का में रहत बानी अउरी का चाहीं?’ आ गावे लागसु, ‘कजरवा हे धनिया!’ फेरु जइसे जोड़सु, ‘नाचे न नचावे केहू, पैसा नचावेला!’ गावे लागसु, ‘मोर पिया एम.पी., एम. एल. ए. से बड़का / दिल्ली लखनउवा में ओही क डंका / अरे वोट में बदलि देला वोटर क बक्सा!’ अचानके ऊ जोश में आ जासु त ‘रई-रई-रई-रई-रई’ कर के गावे लागसु, ‘समधिनिया क पेट जैसे इंडिया क गेट…. / समधिनिया क बेलना झूठ बोलेला.’\nएक समय उनकर एगो कैसेट आइल रहे, ‘बलेसरा काहे बिकाला.’ अब के बिकाई आ के बेची ! के गायकी के रस के ऊ नशा, उनकर कहरवा धुन में पगल उनकर गीत, उनकर गायकी के ऊ मिठास, ऊंख जइसन मिठास, ऊ फोफर आवाज. आकाश में धरती पर गांवन का मेड़न पर मद्धिम रोशनी वाला मटियारा घरन में, मेहनतकश आ मजूरन के घरन में के गाई!\nफिलहाल त हम उनुका के उनुकरे एगो भोजपुरी निरगुने में हेरत बानी, ‘सुधि बिसरवले बा हमार पिया निरमोहिया बनि के!’ आ ‘तोहरे बरफी ले मीठ मोर लबाही मितवा!’ में जोहत बानी. हेरते-जोहत उनुका के शत-शत प्रणाम कहत बानी.\nबालेश्वर उर्फ बलेसर जी के निधन के समाचार ना सिर्फ बहुते दुखद आ असहनीय बा, हैरानो करे वाला बा. दयानंद के धन्यवाद कि उनका निधन के समाचार मिल सकल. मीडिया में एह राष्ट्रीय-अंतर्राष्ट्रीय ख्याति के लोक गायक के निधन के समाचार के महत्व ना मिल पावल दुर्भाग्यपूर्ण बा. बाकिर आजु के मीडिया के प्राथमिकता देखत अचरज तनिको नइखे. बालेश्वर जी के हवाले भाई दयानंद ने पिताजी, स्वतंत्रता सेनानी अउर पूर्व विधायक स्व. विष्णुदेव का जिक्रो कइले बाड़न.\nबालेश्वर जी को हम पिछले साढ़े तीन दशक भा कहीं कि बचपने से जानत बानी. ऊ सिर्फ लोक गायके ना, बलुक एगो जागरूक सामाजिक आ राजनीतिक कार्यकर्तो रहले. हमरा १९६२ के चुनाव के त याद नइखे बाकिर १९६७ आ ओकरा बाद के विधानसभाई आ लोकसभाई चुनावन के याद बा. १९८० तकले पूर्वी उत्तर प्रदेश सोशलिस्ट (माफ करीं, आजु के समाजवादी ना) आ कम्युनिस्ट आंदोलन के गढ रहुवे. बालेश्वर जी के आ हमार जिला (तब आजमगढ अब मऊ), विधानसभा (नत्थूपुर) आ लोकसभा (घोसी) क्षेत्र एके रहुवे. एक दू गो अपवाद छोड दीं त नत्थूपुर से सोशलिस्ट भा प्रजा सोशलिस्ट पार्टीए के उम्मीदवार चुनाव जीतस, से घोसी लोकसभा आ विधानसभा क्षेत्रन के लेनिनग्राद कहल जात रहे जवना के प्रतिनिधित्व लमहर दिन ले जयबहादुर सिंह-झारखंडे राय करत रहले.\n१९६७ के चुनाव में नत्थूपुर के अनुसूचित जाति ला आरक्षित कर दिहल गइल. नतीजतन पिताजी के सोशलिस्ट पार्टी के नेतृत्व का निर्देश पर कम्युनिस्टन के गढ घोसी से विधानसभा के चुनाव लडे पडल. लोकसभा ला कल्पनाथ राय सोपा के उम्मीदवार रहले. ओह घरी ले बालेश्वर ना सिर्फ एगो बढ़िया लोक गायक (बिरहा) बलुक कम्युनिस्ट कार्यकर्तो बन चुकल रहले. एक तरह से देखीं त हमनी का एक दूसरा के विरोधी खेमा में रहनी जा. सोपा खातिर एगो दोसर आ बहुते लोकप्रिय लोकगायक रक्षा यादव आ गोमती यादव राजनीतिक गीत गावसु. सिर्फ चुनावे का समय ना बलुक दोसरो मौका-सभा प्रदर्शनो में बालेश्वर कम्युनिस्ट पार्टी आ गोमती सोशलिस्ट पार्टी के मंच पर चंग बजावत राजनीतिक गीत गावत भेंटास. एही तरह चौधरी चरण सिंह के भारतीय क्रांति दल, बाद में लोकदल खातिर जयश्री यादव आ श्रवण कुमार राजनीतिक गीत गावत रहले. ऊ समय कारपोरेट राजनीति के ना रहे. चंग अउर खंझडी बजाके गावे वाला समर्पित राजनीतिक कार्यकर्तन के तब बड महत्वपूर्ण भूमिका होत रहुवे. आज जब लोकसभा-विधानसभा के बात त छोडिये दीं ग्रामसभा का चुनाव तक में लाखों रुपिया खर्च हो रहल बा, केहू यकीन कर सकेला का कि गोरखपुर के बांसगांव से सोशलिस्ट पार्टी के मोलहू प्रसाद जइसन लोग खंझडी बजाके गावत बजावत लोकसभा में पहुंच गइल रहले. हमार पितोजी २५-३० हजार रु. खर्च करके साल १९८५ में विधानसभा चुनाव जीत गइल रहलें. इहे बाति बाबू जयबहादुर सिंह, झारखंडे राय, अउर सरजू पांडे जइसन कम्युनिस्ट नेतो लोग का बारे में कहल जा सकेला. इनकरा जीत में बालेश्वर आ गोमती यादव जइसन लोकगायकन के भूमिका बेहद खास होत रहुवे. १९६७ के चुनाव में भा ई कहीं कि ओकरा से कुछ पहिलही से ही बालेश्वर जी आ हमनी का, जे अलग अलग राजनीतिक खेमा में बंटइनी जा त फेरु १९८० में एक साथे हो पइनी जा आ उहो लोकसभा के चुनाव में जब (जनता पार्टी एस) लोकदल आ भारतीय कम्युनिस्ट पार्टी का बीचे चुनावी तालमेल रहे. बाकिर ऊ तालमेल क्षणिक रहल. भाकपा के लोग विधानसभा चुनाव में तालमेल तोड दिहल. एह सबके बावजूद बालेश्वर जी का साथे हमार पारिवारिक संबंध लगातार बनल रहल. बाद के बरिसन में बालेश्वर जी के भाकपा से मोहभंग भइल आ ऊ कल्पनाथ राय का साथे कांग्रेसीओ मंच पर लउके लागल रहले. लेकिन तबले उनकर लोक गीत आकाशवाणी, दूरदर्शन अउर देश विदेश के कार्यक्रम समारोहनो में धूम मचावल शुरू कर दिहले रहुवे. उनका गानों के कैसेटो बाजार में आवे आ धूम मचावे लागल रहे. उहाँ का बदनपुरा के आपन पुश्तैनी घर छोड मधुबन-मझवारा रोड पर चचाईपार का पास आपन मकान “बिरहा भवन” बनवा लिहले रहले. हालांकि उनकर अधिकतर समय लखनऊवे में बीतता रहे. सही मायने में तबहिये से बलेसर के बजाय बालेश्वर कहलाए लगलन. हालांकि ओह दौर में बाजारो उनका के प्रभावित कइलसि आ अपना सामाजिक-राजनीतिक प्रतिबद्धता से इतर ऊ भोजपुरी के बाजारू आ कई बेर तो “वल्गर” तक कहल जाये वाला गीत गावे लागल रहले. लेकिन जइसन कि दयानंद ठीके लिखले बाड़न कि बालेश्वर बाजार के आधुनिकता आ अनिवार्यता का दौड में बहुत आगे तक ना दौड सकले. लेकिन जवना तरह के मौत उनका मिलल ओकरो हकदार ऊ कतई ना रहले. अइसन समय में जब भोजपुरी के बहुते विकास हो रहल बा, देश-विदेश में एकर मांगो बढ रहल बा, राज्यन में एकरा विकास के नाम पर अकादमी बने लागल बाड़ी सँ, सिनेमो जगत में भोजपुरी फिल्म अब महज घाटा के सौदा नइखे रहि गइल, अइसना समय में मीडिया जवना तरह बालेश्वर के निधन के समाचार के अनदेखी कइलसि ऊ बालेश्वरे के ना पूरा भोजपुरी समाज के अनदेखी अउर अवमानना बा. अपना नायक आ कवि गायकन के कवना तरह याद कइल जाव, ई तय करे के जिम्मेदारी संबद्ध समाजों के बा. एही शब्दना का साथे भाई बालेश्वर के अश्रुपूरित श्रद्धांजलि एह उम्मीद का साथ कि उनका शुरुआती दिनन के संघर्ष गाथा आ गायकी\n7 thoughts on “चल गइलन बालेश्वर”\nअक्टूबर 17, 2011 को 3:45 अपराह्न पर\nsahi me baleshwar ji bhojpuri mati ke sona rahani.sat sat bar pranam ba eh mati ke lal ke.\nnandan kumar singh कहते हैं:\nसितम्बर 8, 2011 को 4:47 अपराह्न पर\nreally he was good personality


‘सपूत’ 21 जून से बिहार में – Anjoria\n‘सपूत’ 21 जून से बिहार में\nफिल्मकार आ लेखक महेश पांडे के ‘सपूत’ 21 जून से बिहार में रिलीज होखे जात बा. हमेशा लीक से हट के फिलिम बनावे वाला महेश पांडे एहसे पहिलें ‘गब्बर सिंह’, ‘हम बाल ब्रम्हचारी तू कन्या कुंवारी’ आ ‘रानी चली ससुराल’ बना चुकल बाड़ें. ‘सपूत’ के निर्देशक हउवें युवा फिल्मकार मुकेश पांडे जे पहिला बेर खेसारीलाल यादव के निर्देशित करत बाड़ें.\nसपूत के निर्माण आदिशक्ति इंटरटेनमेंट संगे मिल के महेश पांडे अपना कंपनी मुंबाजी आर्ट्स के बैनर तले बनवलन. एह में दू गो नायक बाड़ें खेसारीलाल यादव आ मनमोहन तिवारी. मनमोहन तिवारी महेश पांडे अउर मुकेश पांडे संगे एकरा पहिले ‘रानी चली ससुराल’ में बतौर नायक काम कर चुकल बाड़ें.\nएह फिलिम का बारे में खेसारीलाल यादव के कहना बा कि ऊ महेश पांडे आ मुकेश पांडे के नाम बहुते सुनले रहलें आ एह लोग के फिलिम ‘गब्बर सिंह’ उनकर फेवरिट रहल बिया. से जब ई लोग ‘सपूत’ के ऑफर दिहल त खेसारीलाल तुरते सकार लिहलन.\nएह फिलिम के मुख्य कलाकार बाड़ें खेसारीलाल यादव, मनोज वर्मा, काजल सिंह, बृजेश त्रिपाठी, उमेश सिंह, मनोज टाईगर, संजय पाण्डे, मनमोहन तिवारी अउर खुशबू. संवाद लेखक संतोष मिश्रा, को-प्रोड्यूसर नीरज सचदेवा, गीतकार विनय बिहारी, संगीतकार दुर्गा नटराज आ राजेश गुप्ता, कला अंजनी तिवारी, आ लाइन प्रोड्यूसर नीलाभ तिवारी.\nसीमा सिंह के ‘जानी दुश्मन’\nमोहिनी घोष के रेज़ा


Bambai Main Ka Ba Song Lyrics (Manoj Bajpayee) – Get Ringtone Here | My Song Lyrics – mysonglyrics\nBambai Main Ka Ba Song Lyrics (Manoj Bajpayee) – Get Ringtone Here | My Song Lyrics\nBambai Main Ka Ba Lyrics Song is the latest Bhojpuri song Sung by Manoj Bajpayee. Bambai Main Ka Ba lyrics is Given by Dr. Sagar and video is directed by Anubhav Sinha. Here One can find Bambai Main Ka Ba Song Lyrics Pdf in Hindi & English. Bambai Main Ka Ba Song Ringtone, Mp3 Music and Mobile HD Wall Paper.\nBambai Main Ka Ba Song Information:\n[vdgk_video_sticky videotype=”youtube” src=”https://youtu.be/MKQlxa50GOE” height=”295″ width=”525″]\nBambai Main Ka Ba Song Lyrics By Manoj Bajpayee:\nLekin Sutal Baani Tempu Mein\nZindagi Ii Ajhrail Bate\nNun Tel Aa Shampoo Mein\nManwa Hariar Lage\nBhaiya Haath Lagwate\nJiyara Aaaj Bhi Atkal\nBa Ghar Mein Chokha Baati Mein\nZindagi Hum Ta Jiyal\nChahi Khet Bagiycha Baari Mein\nChor Chad Saab Aayil Baani\nHum Iyhawa Lacchari Mein\nMumbai Mein Ka Ba?\nDouble Duty Khtatani\nRoj Roj Hum Ghtatani\nKekara Utna Sukh Baate\nMachar Se Katwye Ke\nKe Cahahe La Yetare\nApne Ke Nervsawye Ke\nIhawa Ka Ba\nGaown Shahar Ke\nHum Gajbe Confujiyail Baani\nDu Joon Ke Roti Khatir\nBombay Mein Hum Aayil Bani\nNa Ta Bambai Mein Kaam Ba\nIhawa Ka Ba?\nYe Kahan Baadu\nNa Holi Holi Mein Aawtanii\nGhee Dudh Aa Matha Mishri\nMile La Humara Gawaon Mein\nLekin Ihwa Kaam Chalta Khaali\nBhajiya Paav Mein\nIhwa Ka Ba?\nKaam Kaaj Na Gawon\nMilta Na Naukariya Ho\nDekha Kaise Hakat Baade\nKaam Dhaam Rojgaar\nMilit Ta Gawun Swarg\nJila Jawadi Chor Ke Yhiha\nThokar Kahen Khaiti Ja\nHum Ketana Majboor Bai\nLaika Fafika Mehraru Se\nEk Barish Se Dur Haiyin\nKe Chor Le Ba Etare Humhain\nKe Lacchari Mein\nApna Chotki Bucchiya Ke\nBhar Na Saaki Akwaari Mein\nBhudh Puraniya Maai\nBaabu Taal Taliya Chuut\nGayil Ekara Se Dekhwai\nManwa Bheetare Bheetare Tut Gayil\nHasua Ori Khaachi Bharua\nBadki Chokha Guddar\nMuhaal Lamhar Chakar\nGhar Dutaliya Humro\nHai Sarkar Uhahan\nHumare Haath Banwal Bulding\nAsmman Ke Chuat Hai\nHum Ta Chopad Paati Wala\nHumare Kholi Chuat Mein…\nAake Dekhash Hariya Bahua\nKa Bedhiya Dhasaan Lage\nMurgii Ke Darwa Mein Jaise\nFasal Sabhe Ke Jaan Lage\nBambai Main Ka Ba Song Lyrics in Hindi By Manoj Bajpayee:\nलेकिन सुतल बनि तपउ म Baन\nज़िन्दगी इइ अजहरइल बाटे\nनून तेल आ शैंपू में\nमनवा हरियर लागे\nभैया हाथ लगावे\nजियरा आअज भई अटकल\nबा घर में चोखा बाटी में\nजिंदगी हम ता जियाल\nचहै खेत बगइचा बाड़ी में\nचोर चड़ साब आयल बानी\nहम इहवा लखचारी में\nमुंबई मैं का बा?\nडबल ड्यूटी खतानी\nरोज रोज हम घटतानी\nकेकरा उतना सुख बाटे\nमाचर से कटावे के\nके काहे ला यतारे\nआप के नर्वसावे के\nइहावा का बा\nगौहर शहर के\nहम गजबे कन्फ्यूजियल बानी\nदू जून के रोटी खातिर\nबॉम्बे में हम ऐ बानी\nना ता बंबइ मइँ काम बा\nइहावा का बा?\nबंबई में का बा?\nये कहनू बाडु\nना होली होली में अवतानी\nघी दूधा आ माथा मिश्री\nमिले ला हमरा गावें में\nलइकन इहवा काम चलत खली\nभजिया पाव में\nना खा ला\nइहवा का बा?\nकहम काज न गावों\nमिलत न नौकरिया हो\nदीखा कैसे हकत बाड़े\nकहम धरम रजरगर\nमिलत ता गउँ स्वर\nजइला जवदी चोर के यिहा\nठोकर कहेन खाति जा\nहम केतना मजबूर बाई\nलइका फफिका मेहरारू से\nएक बारिष से डर है\nके चोर ले बा एतारे हमैन\nके लाचरी में\nअपना छोटकी बुचिया के\nभर ना साकी अखवारी में\nभूध पुरनिया माई\nबाबू ताल तलैया चुत\nगइल एकरा से देखवई\nमनवा बटेररे बटेररे टूट गइल\nहसुआ ओरी खाची भरुआ\nबड़की चोखा गुड्डार\nमुहाल लमहर चकर\nघर दुटलिया हमरो\nहै सरकार उहां\nहमरे हाथ बनवाल बुलिंग\nअस्म्मन के चुगत है\nहम ता चोपड़ पाती वाला\nहमरे खोली चुवत में…\nआके द्वादश हरिया बहुआ\nका बेधिया धसान लागे\nमुर्गि के दरवा में जइसे\nफसल सब के के जान लागे\nGet Bambai Main Ka Ba Mp3 Song & Ringtones For Free:\n← 247 (Japanese Version) Song Lyrics (Seventeen) – Get Ringtone Here | My Song Lyrics\nChilli (Japanese Version) Song Lyrics (Seventeen) – Get Ringtone Here | My Song Lyrics →


महिमा भोजपुरी माई के : आचार्य हवलदार त्रिपाठी 'सहृदय' जी | जोगीरा\nHome भोजपुरी साहित्य भोजपुरी कविता महिमा भोजपुरी माई के : आचार्य हवलदार त्रिपाठी ‘सहृदय’ जी\nमहिमा भोजपुरी माई के : आचार्य हवलदार त्रिपाठी ‘सहृदय’ जी\nपरनाम ! स्वागत बा राउर जोगीरा डॉट कॉम प, रउवा सब के सोझा बा आचार्य हवलदार त्रिपाठी ‘सहृदय’ जी के एगो दमगर रचना महिमा भोजपुरी माई के, पढ़ीं आ आपन राय जरूर दीं कि रउवा आचार्य हवलदार त्रिपाठी ‘सहृदय’ जी के रचना कइसन लागल आ रउवा सब से निहोरा बा कि एह कहानी के शेयर जरूर करी।\nमाँथ प मुकुट बिन्ध, गोड़तारी हेम-खंड\nसाजि ठाढ़ भोजपुरी माई\nकजरारि बदरी सावन के धरेली माँथ देस\nलामि केस लरकाई\nधनु-अस सोन-तट-भँहु, लिलरा प\nरोहितासगढ़ बिन्दिआ लगाई\nडाँड में पहिरि गंग-धार करधनिआँ\nसबुज रंग साड़ी लहराई।\nमहिमा अपार देखि माई के अँगनवाँ में\nकरेला सरग पहुनाई\nदेवी-देव, ब्रह्म, रिसि-मुनि, गुनिजन, जोधा\nगोवेलन अनध बधाई।\nबिस्वनाथ, हरिहर, सीधनाथ, सोमनाथ\nसेवेले गुपुत अगराई\nगोड़ गिरि बिनती गोरखनाथ, हाँथ जोरि\nकरे दससीसानाथ भाई॥\nहरि ब्रह्म, हरसू, दिपउ ब्रह्म, कासीवाला\nभइरव करे सेवकाई\nचँवर डोलावे बिन्धबासिनि, जखिनि\nअन्नपूरना आ महथिन दाई।\nपुलह-पुलस्त, बिस्वामित्तर, अगस्त रिसि\nभिरुगु करेले बेद-गान\nबुद्ध दुखमय सभ देखेले, बतावे जहाँ\nकरम केवल तिरबान॥\nरामजी-परसुराम धनुहा चढ़ावे जहाँ\nसीध आसरम ससराँव\nबेद-धूनि सुनि, जग्य-कूंड के अगिनि देखि\nरावना ना रोपे पावे पाँव।\nदरिआ, कबीर, कीनारामजी, गोरखनाथ\nअलख जगावे गाँवे-गाँव\nतुलसी के साथे-साथे लछिमी सखीजी गावे\nआचार्य हवलदार त्रिपाठी ‘सहृदय’ जी\nकासिराज, बत्सराज, दलपति, सेरसाह\nहेमू के बनेला इतिहास\nकुँवर अमर, चित्तू पाँड़े के कहानी जहाँ\nधन्न तोर बिटिआ, बहुरिआ, राजेन्दर जी\nमाई ! तोर कोखि के नगीनवाँ बरेला जय-\nपरकास चढि़के अकास॥\nबसती में सहेट-मँहेट राजधानीगढ़\nमल्लगढ़ पावा के गुमान\nबेतिआ में चानकी, लउरिआनन्दन तोर\nगावेले पुरनका पुरान।\nरोहितास, सेरगढ़ अवरू बिजयगढ़\nभोजपुरगढ़ के समान\nपलामउगढ़ आ चुनारगढ़वा के काहाँ\nमिलिहें दुनिअवाँ में सान॥\nगाजीपुर ‘भीतरी‘ में सुंग-सेनापति जब\nमाटी मिलि गइले मिनांडरा जवन\nलाखों सेनवाँ समेत होई छार।\nमोगलन के धुरच्छक चउसा छोड़ावे\nजब धावे सेरसाह ललकार\nकंतित के किला दहकत बिजुरी के धरि\nजहवाँ ढारेला तरुवार॥\nअमिरित लोगवन में जहवाँ बँटात रहे\nराजा दिवोदास के दुआर\nराज ‘बइरॉट‘ के मलहवन के काफिला\nमथत चले सागरा के धार।\nकतुना इआद करीं माइ ! तोर सान-बान\nसुधिआ के उठऽता जुआर\nरामरेखाघटवा बतावे राम-लछुमन\nएहिजे करेले बेड़ा पार।\nबानभट्ट, भारतेन्दु, मदनमोहन\nमालवीय के किरिति लहराय\nमन्नन, राहुल, जयशंकर, हजारीजी,\nभिखारी, हरिअवध सोहाय\nगोदिआ में तोरे प्रेमचन्द चमकेले\nराजा राधिकारमन इतराय॥\nखेतिया सिखावे घाघ-घाघिनी जोतिसिआ\nबतावे बरखा के बिगयान\nलोरिक-भोरिक, आल्हा-ऊदल, कुँवरधीर\nआन प राखेले जे परान।\nआजुओ समुन्दरा क मथि तोर पुतवा\nउगावऽताड़े नया-नया चान\nमॉरिसस, सूरीनाम, ट्रिनीडाड, फीजीदीप\nजेहि के हवन पहिचान॥\nसरगो से बढि़ तोरे अँगना बसावे कासी\nमहादेव कहलास छोड़\nसुरसरि नभ से उतरि नाना रूप धरि\nअँचरा में मारेली हिलोर।\nकोइली, करमनासा, तमसा, रिहन्द, काव,\nसोन नहवावे भोरे-भोर\nसरजू, सरावती, नारायनी, गोमति,\nरामरेखाजी पखारऽताड़ी गोड़॥\nसारनाथ, अरेराज, लुम्बिनी, गुपुतधाम\nददरी, बरहँपुर ग्राम\nआमी, सोनपुर, कासी, कसेया, बिन्धाचला,\nसोमेसरा तिरिथ पुन्न धाम।\nमाई के मन्दिर में बरेले ई रतन सभ\nचलींजा निरेखे पाँव-पाँव\nआरती उतारींजा, धरींजा पग-धूर माथे,\nनमन करीं जा ठाँवे-ठाँव !\nआचार्य हवलदार त्रिपाठी 'सहृदय' जी\nमहिमा भोजपुरी माई के\nपिछला लेखमोबाईल के लत | भोजपुरी कहानी | महादेव कुमार सिंह\nअगिला लेखगंवार | भोजपुरी कहानी | गणपति सिंह\nखेसारीलाल यादव के लिए काजल राघवानी का खतरनाक बाइक स्‍टंट बलम...


बतकुच्चन  – ७८ – Anjoria\nSep 26, 2012 बतकुच्चन\nठाँवे-ठाँवे ठठ के ठठ लोग दोसरा के ठोकत-ठेठावत ठाँय-ठाँय करत ठाँव नइखे लेबे देत. संजोग बा दुर्योग से ओहू ठठ के नेता ठए धातु के हउवन स. अब ठए से ठठेरो होला, ठए से ठाकरे आ ठाकुरो होला. ठाकुर के कवनो खास जात ना होखे. बाभनो ठाकुर होला, क्षत्रिओ आ हज्जामो. कहे खातिर कहेला लोग कि नाम से पहिले ठाकुर ह त क्षत्रिय भा ब्राह्मन, नाम क बाद ठाकुर बा त भूमिहार भा हज्जाम. अब ई बात कतना साँच ह कतना झूठ हमरा नइखे मालूम. हमरा त आजु बस ठए से ठेठाए के बा. सामने वाला ठठाए लागे भा ठठाए. ठठाइल माने जोर से हँसल होला आ ठठावल माने दोसरा के पीटल-ठेठावल. एहीला हम दू बेर ठठाए के बात कहनी ह. अब रउरा ठठाए का जगहा ठठावल महसूस करीं त हमार कवन दोस? आदमी भा कवनो चीझु के समूह के ठठ कहल जाला. शान से रहला के ठाठ कहल जाला बाकिर बाँस-फूस से बनल देवालो के ठाठे कहल जाला. ठाँ, ठाँई, ठाँव के मतलब होला जगह. ठोकल-ठेठावल के मतलब साफे बा. जब केहू पर ठोकर मारल जाव त ओकरे के ठोकल कहल जाला. काँटी ठोकल जाला बाकिर बरतन के ठेठावल जाला. एह ठेठावे में ओकरा के एगो मनचाहा रूप देबे के कोशिश होला. एही से बनल बरतन बनावे वाला के ठठेरा कहल. जे ठोक-पीट के बरतन के सही रूप देला. आ आदमीओ के ठोके वाला इहे चाहेला कि ओकरा के अपना हिसाब से बना देव. इहे सोच के बापो महतारी अपना बचवन के ठोके-ठेठावेले. बाकिर दिक्कत तब होला जब एह ला ठाँव-कुठाँव ना देखे लोग. बिना ठठकल लोग ठनका जस गिरे लागेला. आसमान से गिरे वाला बिजली के ठनका कहल जाला. बाकिर जब आदमी कुछ सोच के ठनक जाव त ओह ठनकल के सावधान होखल कहल जाला. अइसहीं जब कुछ अनचाहा-अनायास हो जाव त आदमी ठिठक जाला, आ तब एकरा के ठठकल कहल जाला. खाली बरतन में जब कुछ डाल के आवाज निकालल जाव त कहल जाला कि ठनठनात बा. आ शायद एही चलते ठन-ठन गोपाल बनल, जे खाली-हाथ खाली-जेब होखे. अब देखीं कि आजु अतने कम जगहा में कतना कुछ ठाँस-ठूस दिहनी. ठाँसल-ठूँसल तब कहल जाला कि जब कम जगहा में बेसी कुछ घुसावल-अँटावल जाला. एही ठाँसल-ठूँसल का चलते नगर महानगर बन जाले सँ आ महानगरन में मुंबई के कवनो जबाब ना ह. मुंबई सही मामिला में मायानगरी हवे. अब ई माया धन के होखे भा पहचान के, सिनेमा के भा रोजगार के. एही माया से खिंचाइल लोग बिहारे-यूपी ना पूरा देश से महानगरन के रुख करेलें आ ई तब से चलत बा जबसे आदमी होश सम्हरले बा. आ आदमिए काहे, जीव-जनावर सगरी ओह दिसाईं रुख कर लेलें जहाँ कुछ भेंटाए के आस होखे. भेंटाइल जरूरी ना होला, आस जरूरी होला. केहु जा के ओहिजे रच बस गइल त दू-चार पुस्त का बाद ओहिजे के हो गइल. आ तब ओकरो बाद में आवे वाला मनई बाहरी बुझाए लागेला. ठीक ओही तरह जइसे रेल का डिब्बा में पहिले घुसल आदमी बाद में घुसे वाला के समुझावेला-धिरावेला कि पहिलहीं से साँसत में जान पड़ल बा तू कहाँ ठूकल आवत बाड़? मुंबईओ वइसने रेल के डब्बा ह. जहाँ “बाप के नाम साग पात बेटा के नाम परोरा” वाला बा. तीन पुस्त पहिले अइनी त हम मुंबईकर हो गइनी तूं काहे आवऽतार?


Bhojpuri cinema has lost the glory only bhojpuri singers are benefited bhojpuri special- भोजपुरी स्पेशल- गायक बनने नायक, भोजपुरी सिनेमा में ना इतिहास के रहल, ना वर्तमान के – News18 हिंदी\nकभी भोजपुरी के गायक रहल लो,अब नायक बन गईल बा सब.\nभोजपुरी सिनेमा में कौन संसार देखावल जाता. कौना समाज से एकर रिस्ता बा. कहां चलि गइल भोजपुरी साहित्य के कुल अमर रचना, अमर चरित्र. भोजपुरी के मिठास सिनेमा में बाकी रह गइल बा. येही के विवेचन करत हवें लेखक...\nLast Updated : September 17, 2020, 15:47 IST\nपहिले भी बनल रहल 'नदिया के पार'\n'हे गंगा मइया तोहे पियरी चढ़इबो'\nउहां के एगो ओह समय के भोजपुरिया समाज प एगो कहानी लिखनी आ निर्माता लोग से मिले सुरू कइनी कि हम आपन भासा भोजपुरी में सिनेमा बनावल चाहत बानी. बिमल रॉय के पास भी कहानी ले के पहुंचनी. सभका के उनकर कहानी पसंद आवत रहे, सिनेमा बनावे खातिर कई गो निर्माता लोग तइयार भी भइल बाकि सभकर इ सर्त रहत रहे कि फिलिम भोजपुरी में ना, बलुक हिंदी में बनो. नजीर हुसैन एकरा खातिर तइयार ना रहले. नजीर धैय रखले, लगातार लागल रहले, आपन भासा से लगाव राखेवाला देस के पहिलका राष्ट्रपति डॉ राजेंद्र प्रसादजी के पहल प ओह समय के बड़ कारोबारी बिसनाथ साहाबादीजी तइयार भइनी, आ भोजपुरी के पहिलका फिलिम बनल- हे गंगा मइया तोहे पियरी चढ़इबो. ओकरा बाद के कहानी सभके मालूम बा. एक के बाद एक, एक से एक सिनेमा आवे के सिलसिला सुरू भइल. लागी नाहीं छुटे रामा, बलम परदेसिया, धरती मइया, गंगा किनारे मोरा गांव... अइसन ढेर फिलिम. सभ खूब लोकप्रिय भइल.\nअब तनी आज के भोजपुरी सिनेमा प बात करल जाव. जादे पहिले ना जाइल जाव, बस पिछिलका दु दसक के भोजपुरी फिलिम के नांव ही देखल जाव. लहरिया लुटअ ए राजा, मार देब गोली-केहू नाही बोली, देवरा सतावेला... अइसनके नाम मिली, ना त मर्द, हीरो, जख्मी, हिंदुस्तानी, नगीना... जइसन नांव. मोटा-मोटी, एही दु कटेगरी के जादे से जादे नांव मिली, चाहे कुंठित नांव, हिंसक नांव चाहे हिंदी सिनेमा के सीधे-सीधे नांव.\nTags: Bhojpuri films, Bhojpuri News, Khesari lal yadav, Manoj tiwary, Nirahua, Ravi Kishan, UP news updates, Uttarpradesh news\nFIRST PUBLISHED : August 26, 2020, 20:28 IST


anjali's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos anjali's Likes anjali's Page\nशशि कुमार सिंह (SHASHI) leftacomment for anjali"प्रणाम आ जय भोजपुरी\nजय भोजपुरी"Oct 2, 2012lalit kumar pathak liked anjali's profileJan 27, 2012lalit kumar pathak leftacomment for anjali"namskar anjali jee jai bhojpuriya me raur swagat ba"Jan 27, 2012संजीव सिंह leftacomment for anjaliJan 25, 2012Rajeev Mishra "राजीव भोजपुरिया" leftacomment for anjali"प्रणाम ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !"Jan 23, 2012जय भोजपुरी leftacomment for anjali"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Jan 19, 2012anjali is nowamember of JaiBhojpuri.comJan 19, 2012 Welcome Them! RSS\nab aapne muh aapan badai kari\nजय भोजपुरी At 2:57pm on January 27, 2012, lalit kumar pathak said… namskar anjali jee jai bhojpuriya me raur swagat ba At 7:19pm on January 25, 2012, संजीव सिंह said… At 10:57am on January 23, 2012, Rajeev Mishra "राजीव भोजपुरिया" said… प्रणाम ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 8:43pm on January 19, 2012, जय भोजपुरी said… प्रणाम ,जय भोजपुरी


आडवाणी का बहाने फेरू मोदी पर हमला कइले नीतीश कुमार – टटका खबर\nआडवाणी का बहाने फेरू मोदी पर हमला कइले नीतीश कुमार\nबिहार के मुख्यमंत्री आ जदयू.नेता नीतीश कुमार वरिष्ठ भाजपा.नेता लालकृष्ण आडवाणी लेके नरेन्द्र मोदी पर एक बेर फेरु हमला करत कहले बाड़ें कि मोदी गांव गांव जाके लौह पुरूष सरदार वल्लभ भाई पटेल के प्रतिमा ला लोहा मांगत बाड़े बाकिर अपने पार्टी के लौह पुरूष .आडवाणी.के जंग लागे खातिर छोड़ देले बाड़े.\nपटना में जनता दरबार का बाद संवाददाता सम्मेलन में नीतीश कुमार कहलन कि नरेन्द्र मोदी के पीएम उम्मीदवार बना के भाजपा भलही अपना घर मे जश्न मनावत बिया बाकिर ऊ जनता से दूर हो गइल बिया आ एह फैसला के कवनो लाभ भाजपा के नइखे मिले जात.\nनीतीश कुमार के कहना रहे कि उनुका त पहिलही एहसास हो गइल रहे कि भाजपा अलग रास्ता चुन सकेले एहीसे ऊ तीन महीना पहिलही ओकरा से नाता तूड़ लिहलें. देश मे भ्रष्टाचार आ महंगाई का खिलार माहौल के भाजपा अलग रास्ता चुनके खतम कर दिहलसि. कहलन कि मुख्य विपक्षी दल होखला क नाते भाजपा के सगरी विपक्ष के एकजुट करे के कोशिश करे के चाहत रहे.\nनीतीश इहो कहलन कि कांग्रेस का संगे कवनो तरह के चुनावी तालमेला का बारे में ना त सोचल गइल बा ना पार्टी का सोझा ई कवनो मुद्दा बा.\nबिहार के विशेष राज्य के दर्जा मिल जाव त ऊ आगे बात करे का स्थिति में होखीहें लेकिन अबहीं मिलल नइखे विशेष दर्जा.\nTags: नरेन्द्र मोदी, नीतीश कुमार\n«« मुजफ्फरनगर दंगा के भेट चढ गइल विधानमंडल के पहिला दिन\nबीस साल बाद डूरंड फाइनल में चहुँपल मोहम्मडन स्पोर्टिंग »»\n2 thoughts on “आडवाणी का बहाने फेरू मोदी पर हमला कइले नीतीश कुमार”\nनितेश भीख के कटोरा लेके कांग्रेस के दरवाजा पर खड़ा होके अनर्गल प्रलाप करत बाड़े ताकि भीख मिल जाव.\nउनका अपना पर इ बिश्वास नईखे की बिहार के जनता काम कर के आपन हालत सुधार सकेला .\nबिहार के जनता काम करेवाला ह ओकरा के भीख पर निर्भर रहे के मत सिखाव ये भिख्मंगु .ओकराके कम के अवसर द.\nनितीश के नरेन्द्र मोदी के बारे में बोले के कौनो अधिकार नईखे .सूरज पर थुकेवाला के थूक ओकरे मुह पर गिरेला .


दुश्मनन के खटिया खाड़ करे में लागल बाड़ें विनय आनंद – Anjoria\nभोजपुरी सुपर स्टार विनय आनंद अपना फिलिम ‘मंगल फेरा’ में दुश्मनन के खटिया खाड़ करत नजर अइहें. एकर शूटिंग पिछला दिने नेपाल में भइल. अपना बीच हिंदी आ भोजपुरी सिनेमा के अपना चहेता स्टार के पा के विनय आनन्द के नेपाली प्रशंसक बहुते खुश रहलें.\n‘मंगल फेरा’ में विनय आनंद के कइल एक से बढ़के एक खतरनाक स्टंट देख के मिली. एह स्टंट के देख के खुद शूटिंग देखे वाला भउँचक रहलें. एह फिलिम में विनय आनंद कमाल के तलवारबाजी कइले बाड़न जवन देखे वाला के रोंआ खड़ा कर दी.\nगायत्री राठौड़ निर्मित आ श्रीधर शेट्टी निर्देशित ‘मंगल फेरा’ के कहनीकार दर्शन राठौड़, पटकथा लेखक पियूष शाह आ श्रीधर शेट्टी, संवाद लेखक मोहम्मद रफी खान, संगीतकार राकेश त्रिवेदी आ कैमरा मैन श्रीनिवास आर. हउवें.


कुलभूषण जाधव – टटका खबर\nटटका खबर – लगातार, 11 अप्रैल 2017, मंगल\nभोजपुरी पट्टी बलिया से जुड़ल परिवार के आ झारखंड के धनबाद में रहत उप महापौर रहल नीरज सिंह के हत्या से जुड़ल मामिला में आजु मंगल का दिने केस में नामजद अभियुक्त आ झरिया से भाजपा विधायक संजीव सिंह सरायढेला थाना में सरेंडर क दिहलन. एकरा बाद पुलिस उनुका के जेल भेज दिहलसि. संजीव सिंह


महेन्द्र कुमार सिंह नीलम जी के लिखल २० गो भोजपुरी गीत | जोगीरा\nHome भोजपुरी साहित्य भोजपुरी गीत महेन्द्र कुमार सिंह नीलम जी के लिखल २० गो भोजपुरी गीत\nमहेन्द्र कुमार सिंह नीलम जी के लिखल किताब जियरा बोले जवन कि एगो भोजपुरी गीत संग्रह ह, जवना में नीलम जी २२ गो गीतन के संकलन कइले बानी। नीचे दिहल गीत महेन्द्र कुमार सिंह नीलम जी के लिखल किताब जियरा बोले (भोजपुरी गीत संग्रह) से लिहल गइल बा।\nफागुन के साँझ\nफागुन कऽ बयार\nजरेला गऊँवा हमार\nजेठ कऽ तपन\nबरसात कऽ विरहनी\nसावन कऽ फुहार\nबदरा आवत होईहें\nमन कऽ आसा\nमहेन्द्र कुमार सिंह नीलम जी के लिखल किताब जियरा बोले जवन कि एगो भोजपुरी गीत संग्रह ह, जवना में नीलम जी २२ गो गीतन के संकलन कइले बानी।\nनीचे दिहल गीत महेन्द्र कुमार सिंह नीलम जी के लिखल किताब जियरा बोले (भोजपुरी गीत संग्रह) से लिहल गइल बा।\nकमल बईठ हाथन में बीना लेहले तान सुना दऽ।\nसुत्तल भाव हिरदय कऽ माई अब तऽ आज जगा दऽ\nहंस वाहनी हऊ तू माई हंस सनेसा पठा दऽ\nसुत्तल भाव हिरदय कऽ माई अब तऽ प्राज जगा दऽ।\nकईसे पूजा-पाठ करी हम गियान नहीं हे माई,\nअईसन बल दे देतू हमके लिखि तोहार गुन गाईं,\nसगरो छिन में हो उजियारा अईसन जोति जगा दऽ\nसुत्तल भाव हिरदय कऽ माई अब तऽ आज जगा दऽ।।\nबिनती करी तुहार हे माई आई हिरदय में बईठऽ,\nभाव जगा के हमरी लेखनी में माई तू पईठऽ;\nनिसि-दिन तोहरो गुन हम गाईं अईसन लगन लगा दऽ\nसुत्तल भाव हिरदय कऽ माई अब तऽ आज जगा दऽ॥\nजे तोहार सेवा हो कईलस अमर होई गयल माता,\nहम अज्ञान जनम कऽ माई तू बाड़, हो दाता,\nकरी अमर गाथा तुहार हम अईसन भाव बुला दऽ,\nआवऽ माई आव माई अईसन मन में अईहऽ,\nमन का जोत्रि जगा के माई फेरि कबहूँ मत जईहऽ;\nजेहिसे तोहरो दरसन पाईं अईसन जोग सिखा दऽ\nबनवा में चिरई गावे ले,\nजियरा कऽ हाल सुनावे ले,\nसंझियाँ में गते गते मनवा डोलावे लागल\nफागुन कऽ अबतऽ बयार हो।\nसुरूज कऽ मुंह भईलन लाल,\nकि पोतलन मुहें में गुलाल,\nकि संझियाँ के अंगना में, होरी हुरदंग भईल\nभईल अबीरे कऽ मार हो ।\nफुलवन में छिपलन बसंत,\nजईसे गोरिया के अंखिया में कंत,\nमनवा हो डोली जाला, भवंरा भईलन मतवाला\nदेहियाँ के पावे ना सम्हार हो।\nइनरे पर पीए कोई भंगऽ,\nकोई फाग गावे बाजे मिरिदंग,\nफागुन के अवते, गंऊवन कऽ रंग बदलल\nबदलल सब संसार हो॥\nजाड़ बसेलन ओहि पार,\nचिरई कहेले पुकार, अइसन जनाए लागल, गरमी के दुल्हाके\nकान्हि पर धरिके आवत होईहें कहार हो ।\nभुईयाँ फूल कऽ इढ़ावे अब हार,\nपहुनवा फागुन अईलन दुआर,\nगम गम गमके गुलबआ कऽ बगिया,\nआम बऊरईल सेमर बन्हलन पगरिया,\nदेखिके हसेलंऽ कचनार हो,\nफागुन अईलन, दुआर हो॥\nफुलवन में छिपलन आईके बसंत राजा,\nरसवा कऽ लोभी भंवरा गुन गुन गुन बजावे बाजा,\nधरती करऽ अब सिंगार हो,\nइनरे पर बईठ कोई पीएला भंगऽ,\nकोई फाग गावे बईठ ढोलक के संगऽ,\nकि ऐहि में बूड़ल संसार हो,\nफागुन अईलन दुआर हो॥\nगली गली धूम मचल फाग अऊर होरी कऽ,\nहिल-मिल गांव गावें राधा किसुन जोरी कऽ,\nकि होला अबीरे कऽ मार हो,\nफागुन अइले दुआर ॥\nअगिया लगावे बहि बसंती बयरिया,\nमदन सतावे गोरी बोले जब कोईलिया,\nकि सिहकेला छिप के पियार हो,\nफागुन अईलन दुआर हो ॥\nगरमी में लुहिया तपनिया से चारू ओर ,\nबहे लागल पछुवा बयार हो,\nआगी बरसावेलन सुरूज किरनिया से,\nजरे लागल गऊंवा हमार हो॥\nसगरो झुराई गईल भुईयाँ कऽ दुबिया हो,\nनदी कऽ फार जियरा निकलल रेतिया हो,\nनेहियाँ तऽ छोड़ि चिरई परदेस उड़ि गईलिन,\nपड़लन कछार दरार हो,\nरामा जरे लागल गऊंवा हमार हो॥\nबिरही अकास देक्खऽ रोवेलन मनवा में,\nचिरई पियास के हो रोवेलिन बनवा में,\nताल अऊर पोखरी झुराई गईल चारूं ओर,\nसूखे लागल सगरो ईनार हो,\nरामा जरे लागल गऊंवा हमार हो।।\nचारू ओर नाचे ले देखऽ अब खरवनियाँ,\nमिरिगा पियास धावे बूझे कि मिली पनियाँ,\nनद्दी के भरमऽ में धावत भरी जालन,\nपवलन नऽ कबहूं किनार हो,\nरामा जरे लागल गऊंवा हमार हो,\nखेतऽ खरिहान में देवरी चले हो लागल,\nउखियन के पेडियन में पनिया बहे हो लागल,\nपाकड़ पिपरा के छहिया में गोरू बईठे,\nबईठेलिन गईया दुधार हो,\nरामा बहे लागल पछुवाँ बयार हो,\nधरती पर आन्ही अऊर अन्हड़ देखात अब,\nनन्हको चिरईया बड़ेरवन लुकात अब,\nरतिया तऽ नन्ही चुक्की घुँघटा के डार लेहलस,\nदिनवा तऽ भईलन पहार हो,\nरामा जरे लागल गऊंवा हमार हो\nलुहिया तs रहि रहि के देहिया जरावेले,\nरतिया गरम होके मन उमसावले,\nमनवा कऽ धीर गईल देहिया अधोर भईल,\nबहेला पसनेवा कऽ धार हो,\nधरती करेले अब तऽ गृहार\nकि आवs बदरा,\nजब से तूं परदेसी भईलs, सूना लगे अकास हो,\nबढ़ल सुरुज कऽ तपन, अऊर बेधत बा गरम बतास हो,\nमन व्याकुल बा तोहरे खातिर,\nजियरा कहे पुकार,\nसूखल ताल अऊर पोखरी, कि कुईयाँ गईल पताल,\nकोरॉ में रेतिया के लेहले, नदिया भईल बेहाल,\nनेह छोड़ि चिरई उड़ि गईलिन,\nरोवत सुनऽ कछार,\nकि आवs बदरा, ॥\nना जाने कवने असगुनवां, बढ़ल बा सुनऽ तपनियां,\nगऊवाँ के पिछवारे आके, नाचत बा खरवनियाँ,\nमाथ धुनत बा सोन चिरइया,\nरोवत जार बेजार,\nकि आवs बदरा,॥\nअतना सिसकल रात कि ओकर , घटि गइल सुना उमिरिया,\nभयल बेजार आज दिनवा बा, रोवत बा दुपहरिया,\nपाकड़ पिपरा के छहियाँ में,\nहाँफे गाय दुधार,\nदल बल बान्हि चले अन्हड़, कि जियरा बहुत डेरावे,\nभरम जाल पनियाँ कऽ अइसन, मिरिगा प्रान गंवावे,\nजिनगी पड़ल अथाह आज बा,\nकईसे लागी पर,\nकि आवs बदरा॥\nगरमी के अवते किरिन जरावेलीं,\nमनवा कऽ बैर काढ़े सुरूज निरिमोहिया,\nभुईयाँ कऽ अंग अंगऽ रहि रहि तड़फेला,\nलुहिया कऽ बान मारे पछुआँ बयरिया…..\nबदरा के खातिर उपराँ बिरही अकास रोवे,\nपनियाँ के खातिर तरवाँ भुईयाँ पियास रोवे,\nचान अऊर तरईन कऽ कुईयाँ झुराईल,\nकि धरती कऽ छुछ भइलिन सगरो गगरिया,\nलुहिया कऽ बान मारे पछुवाँ बयरिया…..\nदुबियाँ कऽ अंचरा हटल भुईया उघार लागे,\nलजिया बचाव केहू बहियाँ पसार मांगें,\nआवऽ आवऽ आवऽ परदेसी मोरे बदरा,\nक कहवा तूं भूली गईलऽ आपन डहरिया,\nलुहिया कऽ बान मारे पछुवाँ बयरिया …..\nपुरुबे से अन्हड़ चले पच्छिमे से आन्ही ,\nरेतिया में मिरिगन कऽ लूटे जिनगानी,\nखोतवन बड़ेरवन से झाँकि झाँकि सुटकेली,\nचीव मींव बोलेली हो नन्हकी चिरईया,\nलुहिया कऽ बान मारे पछुवाँ बयरिया……\nनाचे ले खरवनियाँ गऊवाँ पिछिवारे,\nथकल बटोही बईठे आई के दुआरे,\nरतिया कऽ अब तs जिनगी हो घटि गईल,\nदिनवा कऽ सवंसो बढ़ल हो उमिरिया,\nदंवरी चले अब तऽ खेत खरिहान हो,\nनईको फसिलि दावें जुटि के किसान हो,\nपिपरा की छहियां में गउवा कऽ गोरूआ,\nकरेलन पगुरी भरी दुपहरिया,\nलुहिया कऽ बात मारे पछुवाँ बयरिया …..\nरेतिया के कोराँ लेहले नदिया अब सिसकेले,\nतलवा में बईठे खातिर चिरई हो झिझकेले,\nताल अऊर पोखरी कऽ देहियाँ झुराईल,\nकि फाटल कछारे के हियरा दररिया,\nलुहिया कऽ बान मारे पछवाँ बयरिया……\nखेतवा में धान लहरे,\nनहरे में पानी,\nगऊंवा पवलन जिनगानी॥\nताल अऊर पोखरी कs,\nगयल हो जमनवाँ,\nपूर अऊर रहट भईलन,\nसुनऊ हो सपनवाँ,\nट्यूब वेल अब करे सिंचाई,\nकुईयाँ भईल हो पुरानी-राम………..”\nगऊवन का मिटल अबs,\nबिजुरी के खम्वहन से,\nदियरा कऽ गईल जमाना,\nकहे सब कहानी- राम…………\nबैर भाव से नाहीं होला,\nपंचईती गऊवन में,\nनाहीं अब केहू संगी,\nकरी मनमानी- राम…………\nबान्हे से रोक न जाला,\nबाढ़े कऽ पानी,\nचऊवन कऽ जान बचल,\nसुखी गाँव कऽ प्रानी,\nखेते में खेतिहर हो गावें,\nलऊटल बा जवानी- राम…………\nहर बैल थकहर भईलन,\nटैक्टर कऽ काम बा,\nजे जयदाद अधिक उपजावे,\nओही कऽ अब नाम बा,\nजे सबकर हो कंठ भरावे,\nऊहे बड़ा दानी- राम…………\nकल-करखाना बढ़ेला दिन-दिन,\nमेहनत घटि जाला,\nगियान बढ़े खातिर गऊंवन में,\nविद्या माई के अईला से,\nमिटल अनूठी निसानी- राम…………\nहिल मिल गऊंवा सड़क बनावे,\nबिन कऊड़ी बिन दाम हो,\nजहाँ पसेना गिरेला भईया,\nऊहाँ बनत बा धाम हो,\nजाति पाँति कऽ भेद मिटल, अ\nब चलल हुक्का पानी- राम…………\nचढ़ि के अकसवा बदरा हो छाई गईलन,\nबरखा कऽ पड़लिन फुहार हो,\nअईसे में कंता बिदेसवा से आई जइता,\nजिनगी में आई जात बहार हो,\nसोन्ह सोन्ह धरती महक गईल चारू ओर,\nबुनियाँ गिरेली रसधार हो,\nसुखली हो दुबिया हरी भईलिन भुइयवाँ,\nओरिया चुवेली दिन रात हो,\nजिनगी में पाई जात बहार हो,\nनद्दी ताल भर गइलिन पोखरी हो भरि गइलिन,\nआइल अब बरसात हो,\nहंसवा हो उडलन पिया परदेसी कs,\nलेहले सनेसा पियार हो,\nमनवा कऽ दुखड़ा कहे के हो बदरा से,\nबन में कोईलिया बोलि जात हो,\nमोर अऊर दादुर पपीहरा हो बोले लगलन,\nमन उनहूं कऽ हरसात हो,\nअईसे में कंता बिदेसवा से आई जईतs,\nपुरुवा के गोदिया में फेड़वा हो झुमें जईसे, .\nमद पीके कोई झूमी जाय हो,\nजगवा के लोगन के अईसन अनन्दऽ मिले,\nजईसे निधन धन पाय हो,\nअईसे में कंता बिदेसवा से आई जईता,\nबैरिन बिजुरी चमक जाले बदरा से,\nजियरा बहुत डरि जाय हो,\nदियरा जरा के अधी रात जोहे गोरिया,\nमनवा बहुत अकुलाय हो,\nजिनगी में पाई जात बहार हो ।\nभुईयाँ उतरल सरद महिनवा नु रे\nजिया काँपि काँपि जाय ॥\nसुखी भईलन हो अकास,\nसीत बहे ला बतास,\nदेक्ख नद्दी दुबराईल,\nताल पोखरी अघाईल,\nबरखा गईलन करे अब गवनवाँ नु रे\nजिया काँपि काँपि जाय, ॥\nसुरुज मुह ना देखावे,\nपाला ओनके डेरावे,\nठिठुरै पुरबे सबेरा,\nसाँझ भूले आपन डेरा,\nरात लमहर छोट भयल दिनवाँ नु रे,\nजिया कॉपि कॉपि जाय, ॥\nबने चिरई न बोले,\nदादुर मुह नाहीं खोले,\nमिटल सबकऽ पियास,\nन छूटे जोगनी कऽ आस,\nजब बोले रात सियरा सिवनवाँ नु रे,\nजिया काँपि काँपि जाय,॥\nमटर, राई, चना, फूले,\nफूल सरसों कऽ झूले,\nतीसो ठुमुक ठुमुक मनवा\nकऽ बतिया हो बोले,\nदेख गेहूं जव, लहरे किसनवाँ नु रे,\nजब कुहेसा छाई जाय,\nनाहीं पैंयड़ा देखाय,\nजिया परबस होवे,\nदेही रहि रहि जुड़ाय,\nसुरुज गतै गतै उतरें अगनवाँ नु रे,\nहोई गइलन भिनसार, बुड़ली तरईया,\nबिरिछन पर जागि जागि बोललिन चिरईया ।।\nकांपे हो लगल देवख दियना कऽ जोतिया,\nछिन में छुटि जईहैं इनकर जिनगी कऽ सथिया,\nदिनवा में कवन होईहें धीर कऽ देवईया,\nपेडवन पर जागिः जागि बोललिन चिरईया ॥\nमन अब मुरझाइल जईसे हो की फुलवा,\nसोचो सोची तोहरा के लागे जईसा सुलवा,\nमोरे कंता निरमोही बन मत जरहिया,\nबिरिछन पर जागि जागि बोललिन चिरईया ॥\nमन नाहीं धीरज पवलन मिली के हो रतिया में,\nबहुत कुच्छू रहि गईलन कहे के बतिया में,\nसुनलऽ तूं अंखियन में आँसू जनि भरहिया,\nपड़ेवन पर जागि जागि बोललिन चिरईया ॥\nरतिया तs बीतल अईसे जईसे मन कऽ सपना,\nकेतनो बनावs चाहे होलन नाहीं अपना,\nअईसे ही तूं मति कंता हमके बिसरिया,\nअब कबऽ आवन होई सचऽ सचऽ बता दs,\nकईसे हम धीरज धरबs बतिया सिखा दऽ,\nहमरे तs जिनगी कs तूहीं तऽ खेवईया,\nपेड़वन पर जागि-जागि बोललिन चिरईया ॥\nसावन कऽ पड़लिन फुहार चारू ओरियाँ,\nकि हमरे पिया हो परदेस सजनी,\nबतिया बहुत कुछ कहे के बा मनवा कs,\nकईसे हम भेजी हो सनेस सजनी ॥\nबड़ी बड़ी बुनियाँ गिरेली हो भुईयवाँ,\nओरिया चुवेली दिन रात सजनी,\nपुरुवा के चलला से तन अंगड़ाई ले ला,\nबिरह सतावे बरसात सजनी,\nबतिया बहुत कुछ कहे के वा मनवा कऽ,\nताल अऊर पोखरी में आईल बा जवनियाँ,\nनदिया बहे ले फुफकार सजनी,\nअईसे में छोड़ि कंता मोहें परदेस गईलन,\nकईसे हम भेजी हो सनेस सजनी ।।\nमोर अऊर दादुर पपिहरा हो पाई गईलन,\nदुखड़ा कहे के अपने मन कऽ सजनी,\nअमवन के पेड़वन के झुरमुट से झाँकि झाँकि,\nबोले हो कोईलिया देक्ख बन कऽ सजनी,\nबतिया बहुत कुछ कहे के बा मनवा कऽ,\nफुलवा खिलेलन जूही अऊर हो चमेलिया कs,\nबेलवा खिलेला आधी रात सजनी,\nपवन-देव फ़ईलाई देलन महकिया तऽ,\nमनवा नऽ बस में रहि जात सजनी,\nबतिया बहुत कुछू कहे के बा मनवा कऽ\nबिजुरी सवति डाह रखिके हो मनवा में,\nरहि रहि हमके जराए सजनी,\nहमके अकेले जानि बदरा हो गरजें तड़पे,\nदेहियाँ भिगाँ के हो पराए सजनी,\nकईसे हम भेजों हो सनेस सजनी ॥\nदेक्खऽ बैरी हंस दूर से ही कतराय उड़े,\nनाहीं हो सनेसा लेई जाए सजनी,\nदूध भात खा के कागा अब निरमोही भईलन,\nपिया कऽ बात कहे से लजाए सजनी,\nबदरा आवत होईहेंहमरे दुआर,\nक लेहले सनेसा पियार हो॥\nनेहियाँ कऽ अब तऽ नदिया फफाई,\nपरत परत परती अगराई ।\nकि बूड़ जईहैं बिपति कछार,\nबदरा आवत होईहैं हमरे दुआर ॥\nरतिया में भिंगुरन कऽ बाजी हो बंसुरिया,\nबेला नीयर सुधिया कऽ गमकी पखुरिया।\nकि झुकि जईहैं सईजन कऽ डार,\nबदरा आवत होईहैं हमरे दुबार ॥\nगम गम गमकी केहू कऽ पिरितिया,\nढ़ही ढिमिलाई जइहें दुखवा कऽ भितिया ।\nजब बुनिया गिरी रसधार,\nदुअरे पर ओरिया कऽ चूई जब पनियाँ,\nअंगना में बुनियाँ कऽ बाजी पयजनियाँ।\nझनक उठी मनवा कऽ तार;\nनेहियाँ कऽ पनियाँ लेहले चाहे केतनो धावऽ बदरा,\nनील हो अकसवा कऽ पईबन ना किनारा…..\nरहि रहि भर लेहलेऽ, चाँन सूरूज झोरिया में,\nतरईन के बईठाई लेहलऽ, तूं डोलिया में।\nसज धज जात हऊवऽ कवने नगरिया तूं,\nमरि जईब तबहूं न पईबऽ हो दुआरा…….\nपुरवा के संगवा में, हसत बोलत आयल हऊवs,\nबिजुरी गोरिया के सत, चुनरी लिपायल हऊवऽ\nसाध नाहीं पूर होई, पहें, हो जगवा में,\nधावत धावत थकि जईबऽ, पईबs नाहीं पारा………\nअंसुवन के गिरला से गली जई हैं देहियाँ हो,\nतबहूं ना पुर होई पहें तोहार नेहियाँ हो।\nतड़प तड़प रही जईबऽ अपने तूं मनवा में,\nकबहूँ नऽ मिली पहें तोहारो पियारा………\nबिरही तूं होके सुनिलऽ बिरहिन जरावे लऽ,\nतबहू तूं जाने काहे, मनवा के भावेलऽ।\nगरज गरज चाहे केतनो, अरज तूं कर लऽ हो,\nसूनी नाही केहूं बतिया केतनो पुकारा………\nआईल बरखा का बहार,\nसुनऽ मोरी सजनी,\nपुरुवा बहे ललकार,\nसुनऽ मोरी सजनी ।।\nबुनियाँ नाचे धरती अंगना,\nबदरा अईलन करे गवनां,\nधरती कईलस हो सिंगार,\nसुनऽ मोरी सजनी ॥\nनद्दी कs नेहियां फफाइल,\nबूडल सवसों कछार,\nमोर दादुर तान छोड़लन,\nपंछी आपन बान तोडलन,\nउड़ल बकुला कतार,\nसुनऽ मोरी सजनी॥\nभुईयाँ परत परत फूलल\nदुबिया पुरुवा गोदी झूमल,\nनाहीं लऊकत ददार,\nपुरुवा वैरी सनन बोले,\n‘पेड़ कऽ जियरा हो डोले,\nधरती होले हो उघार,\nबदरा जियरा डरावे,\nबिजुरी सवति बन जरावे,\nकरे चारू ओर अन्हार,\nसुनि पपीहा कऽ गुहार,\nदेहियाँ गले जस मनार,\nअखियाँ चुवै ओरी कऽ धार,\nसुन मोरी सजनो ॥\nरोई रोई कहे महतारी हो रामा\nराम बिनु मनवा भिखारी हो रामा,\nराम बन गईलन लखन बन गईलन ,\nसीता बिनु नगरी दुखारी हो रामा॥\nचईत मास अवते झुराई फुलवारी हो,\nके सींची फुलवन किारी हो रामा,\nरोई रोई कहे महतारी हो रामा..\nवईसाख जेठवा, में लुहिया तपनियाँ से,\nजरि जईहें मोर बनवारी हो रामा,\nरोई रोई कहे महतारी………\nचढ़ते अकसवा जब बदरा हो छाई जईहें\nठाड़ होई हैं कवने दुआरी हो रामा\nरोई रोई कहे महतारी……\nसावन भादों में ओरिया के चुवते,\nसीता कऽ भीजिहैं सारी हो रामा\nकुआर, कातिक, में सरद के आवते\nअरती के ओनकर उतारी हो रामा\nअगहन, पूस, माघ जड़वा जब पड़िहे,\nलालन के तन पाला मारी हो रामा, .\nफागुन महीनवां जब होलिया हो अइहें,\nके भरो रंग पिचकारी हो रामा\nआवऽ-आवऽ आवs सखी,\nधावऽ-धावऽ धावऽ सखी,\nजमुना के तीरवाँ बाजल हो कन्हईया जी कऽ बंसी,\nबाजल हो कन्हईया जी कऽ बंसी ॥\nजुग जुग जागे लागल, तरई चारू ओरियाँ,\nहरि जी हो बईठ लहोई हैं, कदम के छहियाँ;\nचलऽ सखी धाई चलीं, चलऽ हो पराई चली;\nबंसी कऽ सुन तान, जियरा में लागे बान,\nमछरी के नियर तड़पे देहियाँ में मोरे प्रान;\nचलऽ सखी बढ़ी चलीं, लपक लपक चलऽ चलीं;\nजमुना के तीरवाँ बाजल हो कन्हईया जो की बंसी,\nबाजल हो कन्हईया जी की बंसी ।।\nतोड़ चल लोक लाज, छोड़ि चलऽ सगरो काज,\nहोत बा अबेर देक्ख, करअ ना सिंगार साज;\nचला-चला चली सखी, जल्दी बढ़ी चलीं सखी;\nजमुना के तीरवाँ बाजल हो कन्हईया जी को बंसी,\nबाजल हो कन्हईया जी की बंसी॥\nबंसी तऽ देक्खऽ सखी, हरि के नचावेले,\nतबहूं हो जाने काहे, मनवा के भावे ले;\nबंसी बोलावत बा, मनवा डोलावत बा;\nतूं तऽ करिया बाड़ऽ कन्हईया,\nराधा देक्खऽ गोर हो।\nबजा बजा के तारी लरिकन,\nब्रिज में मचवलन सोर हो ॥\nदेक्खऽ जमुना करिया बाँड़ी,\nकदम कऽ फुलवा गोर हो।\nब्रिज में मचवलन सोर हो।\nजन्म कऽ भुक्खड़ऽ खईले खातिर,\nगली गली तू मार करऽ।\nभरलऽ मटुकिया दही कऽ घर,\nघर से सुनलऽ तूं पार करऽ॥\nबलदेऊ भईया हो सच्चा,\nतू तs बाड़ऽ चोर हो\nबजा बजा के तारो लरिकन,\nब्रिज में मचवलन सोर हो॥\nकऊवा नीयर. तूं चलाक हो,\nरहन न भावे तनिक कन्हईया।\nबजा बजा के बंसी सबसे,\nमांगऽ मक्खन दही मलईया ॥\nबात बात में कहेलs तूं तऽ,\nराधे गोईयाँ मोर हो।\nछोट घुघट मुह बड़ डेरवावन,\nजरीके में खिसियालऽ हो\nऊपरा से तूं भोला भाला,\nभितरा से तूं काला हो ।\nचिऊंटी नीयरऽ हाड़ मास बा,\nपर बाड़ऽ मुह जोर हो।\nब्रिज में मचवलन सोर हो ।\nकरतऽ निहोरा तूं बरऽ देतू गंगा मईया,\nगोदिया हमार भरि जातऽ हो,\nबन के भिखारिन अंचरा पसारत हई,\nकोखिया हमार खुली जात हो॥\nसुनीलऽ की दुखियन कऽ दुखवा तू काटे लू हो,\nसुनीलऽ को पपीयन कऽ पपवा नसावे लू हो,\nतोहरे दुआरी हम अरज करत बानी,\nदुखवा हमार कटि जात हो॥\nतोहके चढ़ाईबऽ सेनुर अऊर पियरी हो,\nघिऊया कऽ रोज हम चढ़ाईब तू हे दियरी हो,\nमनवा कऽ दुखवा तूं अईसन काट देतू,\nलोगिनि भरम मिटि जात हो॥\nतोहरा के आर पार मलवा चढ़ाईबऽ हो,\nनईया पर चढ़ि के हम गितिया सुनाइब हो,\nसब करब पूरा हो जेवने न कहबू,\nरख दे तूं अतने मोरऽ बात हो॥\nदेस परदेसवा तोहार गुन गईब हो,\nपाँच सुहागिन संग गितिया सुनाईब हो,\nसुन्नर ललना तूं गोदिया मेंऽ देई देतू,\nमनवा हुलस मोर जात हो॥\nऊचे हो अंटरिया से कागा आज बोले लागल,\nपिया घर आवत होईहन जियरा हो डोले लागल ॥\nनेहियाँ से पढ़ि पढ़ि के रखली ओनकर पाती,\nदुखवा हो मनवा में रखली दिन राती।\nआवन सनेसा सुनि दुखवा भुलाए लागल,\nपिया घर पावत होई हैं जियरा हो डोले लागल ॥\nडरियन पर हंसि हंसि के खिललिन चमेलिया,\nछिपे लागल देक्ख अब बैरिन कोईलिया।\nआवन सनेसा सुन मनवा हो गावे लागल,\nपिया घर आवत होई हैं जियरा हो डोले लागल ॥\nतू बतास निरमोही बन हो जरईलs,\nदुखवा में बहि-बहि हमके सतईलऽ\nतोहरो हो करतूति अबऽ मोहें भावे लागल,\nरोज हम केतना हो दियना जरवली,\nकेतने हो दियना कऽ बतिया बुझवलीं।\nनिसि-दिन जरे दियना मनवा हो कहे लागल,\nअंगने बेड़वन पर छईलिन अंजोरिया,\nमनवा में गाई गाई सजले गुजरिया\nपिया कऽ आवल सुनि घर दुआर भावे लागल,\nऊंचे हो अंटरिया से कागा आज बोले लागल॥ !\nचाँन निरमोही हुउन चिरई छली, जईहे,\nलाख तू मनऊती करलऽ नियरे नऽ अईहैं।।\nजल से निकलि के हो, चढ़लन अकासा,\nतरईन के देसवा में, कईलन जाके बासा,\nचिरई जनि भरोस करऽ तहें भरमईहैं,\nलाख तू मनऊती करलऽ नियरे नऽ अईहैं ।।\nजाने केकर डीठ लागल, इन की सुरतिया परs,\nदाग लागल जिनगी भरके, इनकी मुरतिया परऽ,\nजेतने पियार करबs प्रोतने घटि जईहैं,\nसंग लेके आवलेन, तरईन कऽ बरतिया,\nचुप चाप भेंटलन, दुल्हिन कारी रतिया,\nचुपै बतियाई के हो, चुपै छिपी जईहैं,\nलाख तू मनौती करलऽ नियरे नऽ अईहैं ।।\nजगवा में कबहूं नऽ, पूरलिन नेहियां,\nसाध नाहीं पूर भईलिन, गलि गईलन देहियाँ ।\nसाध नाहीं तोहरो, पूरि होई पइहें,\nलाख तू मनऊती करलऽ नियरे नऽ अईहैं ॥\nडंऊगिन पर रोई रोई, चिरई मरि जईबऽ,\nसुनुग सुनुग मनवा में, तू हूँ जरि जईबs,\nतबहूं ना पियास तोहरो, कबहूं बूझि पइहें,\nजब से पिया परदेसवा में छवलन,\nसुधियो न लिहलन मोर।\nकईसे जरेला ओनकर दियरा कऽ बाती,\nपतियो न लिखलन थोर ॥\nसुन हो अगनवाँ अंटरिया न भावे मोहें,\nलागे दुआरी जस चोर।\nअन, जल अऊर सिंगार नाहीं भावे मोहें,\nदेहियाँ झुराए जईसे धनवा कऽ पोर…..\nरोई-रोई रतिया में अंखिया सिराई जाले,\nभींजेला अंचरा कऽ छोर ।\nचूल्लू भर पनियाँ में चानां तू हूँ बुडि जईता,\nदेला न सनेसा ओनके मोर…..\nकऊया दहिजरा के लजियो न लागे देक्खऽ,\nबईठे ना बड़ेरवन मोर\nधुआँ उठे ओरमल बदरवा जे आयल बाड़न,\nछूछे मचावेलन सोर….\nपिछला लेखसिपाही सिंह श्रीमंत जी के लिखल १५ गो पूर्वी\nअगिला लेखभोजपुरी के प्रतिनिधि कवि और उनका रचना संसार\nउबलते हुए दूध का उपर आना, उबलना\nActor Sudeep Pandey Awarded “Best Actor”


बहुमुखी प्रतिभावान चुन्नू सिंगापुरी पाँच गो फिलिमन में नायक – Anjoria\nबहुमुखी प्रतिभावान चुन्नू सिंगापुरी पाँच गो फिलिमन में नायक\nजून 26, 2012\nबहुमुखी प्रतिभा के धनी चुन्नू सिगापुरी उत्तर प्रदेश के देवरिया के हउवें. सिंगापुर में पलल-बढल चुन्नू बीसन भाषा जानेलें. जबे कबो मौका मिलेला त गाँव के रस्मो-रिवाज़ जाने समुझले ला भोजपुरिया माटी का गोदी में आवत रहेलें. एही चलते चुन्नू भोजपुरी समाज के हर परम्परा आत्मसात कइले बाड़ें. सिंगापुर के राधाकृष्ण मंदिर में हर अतवार के भोजपुरी समाज क बीचे अपना मण्डली संगे भोजपुरी के पारंपरिक गीत नृत्य परोसत रहेलें जवना में ‘अहिरउआ, कोहरउआ, धोबियऊ, गोडऊ, अउर पसियउआ’ नाचन के खास प्रस्तुतिकरण कइल करेलें.\nहाल ही में मुंबई के M4U स्टूडियो में ‘चुन्नू सिंगापुरी प्रोडक्शन हाउस’ के बैनर तले एके साथ पाँच गो फिलिमन के भव्य मुहूर्त कइल गइल. एह फिलिमन, विदेशी बाबू के देसी ठुमका, जियत रहनी तोहरे खातिर, टपोरी चुन्नू पांडे, लागल रहा ए मामाजी, आ कुलटा, के नायक चुन्नू सिंगापुरी रहीहें. उनुकर नायिका रहीहें राखी त्रिपाठी, नेहा श्री सिंह, भाविका देसाई, प्रेरणा सुषमा, पूजा सिंह, लवी श्रीवास्तव, अनामिका सिंह वगैरह. या करते हैं. एह पाँच फिलिमन में खास होखी श्यामचरण यादव निर्देशित फिल्म ‘विदेशी बाबू के देसी ठुमका’ जवना में सगरी भोजपुरी नृत्य शैलियन के बेहतरीन तरीका से पेश कइल जाई.\nभोजपुरिया वीरप्पन जजी कइलें


अजय दीक्षित करीहें देवगन वाला रोल – Anjoria\nअजय दीक्षित करीहें देवगन वाला रोल\nमई 18, 2010 अजय दीक्षित\nबेटवा बाहुबली से चर्चा में आइल भोजपुरी के एक्शन स्टार अजय दीक्षित के फिल्म नजरिया तोहसे लागी रिलीज भइला पर धुम मचा दिहलसि. अजय दीक्षित अब अल्टीमेट विजन का बैनर में बनत रेशमा मूवी कला मन्दिर के भोजपुरी फिल्म अँखिया बसल तोहरी सुरतिया में हिन्दी फिल्म हम दिल दे चुके सनम में अजय देवगन के कइल किरदार जइसन किरदार करे जा रहल बाड़न.\nएह फिल्म में अजय के नायिका बाड़ी इन्द्राणी आ निर्देशन करे जा रहल बाड़े आनन्द रावत.\nमोनालिसा के दिवाना पवन सिंह


मोदी के रोके ला लालू जइसन हिम्मत नइखे नीतीश मे, कहली राबड़ी – टटका खबर\nराबड़ी देवी के कहना बा कि आर. एस. एस: के इशारा पर देश मे फिरकावाराना उन्माद पैदा करे खातिर लालू प्रसाद 1990 मे आडवाणी के रथ रोक के उनका के उतार दिहले रहले. आजु फेरू आर.एस.एस. नरेन्द्र मोदी के आगा राखत देश मे फिरकावाराना उन्माद पसारल चाहत बिया. कहली कि हुंकार रैली से आ ओहमें नरेन्द्र मोदी के अइला से भाजपा के पक्ष मे कवनो असर नइखे पड़े वाला. जनता चुनाव में जदयू आ भाजपा दुनु के सबक सिखाई.\nराबड़ी देवी कहली कि लक्ष्मणपुर बाथे नरसंहार के सगरी आरोपियन के बरी हो गइला से दलितन आ महादलितन मे दहशत पसर गइल बा. सरकार को बतावे के चाहीं कि जब सगरी आरोपी बरी हो गइले त दोषी के रहे.\nTags: नरेन्द्र मोदी, नीतीश कुमार, राजद, राबड़ी देवी, लालू प्रसाद


आखर-आखर गीत’ के आवरण के ऑनलाइन लोकार्पण सम्पन्न भइल – भोजपुरी साहित्य सरिता\nभोजपुरी के लोकप्रिय रचनाकार जयशंकर प्रसाद द्विवेदी के तीसरकी किताबि ‘आखर-आखर गीत’ के आवरण के ऑनलाइन लोकार्पण कई दिन पाछे ‘सर्व भाषा ट्रस्ट’ के आभासी मंच फेसबुक आउर यूट्यूब पर लाइव कइल गइल। कार्यक्रम के शुरूआत डा. रजनी रंजन के सरस्वती वंदना से भइल । कार्यक्रम के अध्यक्षता सर्वभाषा ट्रस्ट के अध्यक्ष श्री अशोक लव कइलें आ मुख्य अतिथि सुभास पार्टी के राष्ट्रीय अध्यक्ष श्री अशोक श्रीवास्तव रहलें। कार्यक्रम का सफल आ प्रभावी संचालन डा. सुमन सिंह संपन्न कइली। मुख्य वक्ता का रूप में दिल्ली विश्वविद्यालय के प्रवक्ता डा. मुन्ना के पाण्डेय, घाटशिला, झारखंड से डा. रजनी रंजन, सर्वभाषा ट्रस्ट के समन्वयक केशव मोहन पाण्डेय आउर सुविख्यात भोजपुरी लोकगायिका संजोली पाण्डेय शिरकत कइली।\nसरस्वती वंदना का बाद आवरण विमोचन खाति किताबि के गीतन पर आधारित एगो विडियो प्रस्तुत कइल गइल। ओकरा बाद रचनाकार जे पी द्विवेदी जी अपना साहित्य-यात्रा से जुड़ल कुछ रोचक संस्मरण सुनवलें आउर संगही भोजपुरी भाषा के उत्थान खाति आपन प्रतिबद्धता सबके सोझा रखलें । ओकरे बाद आखर-आखर गीत’ में संकलित ‘बरसेला मेघ जलधार हो’ के लोकगायिका संजोली पाण्डेय गा के सुनवलीं आउर एह गीत से जुडल आपन अनुभव सुनवली। बतावत चली कि संजोली पाण्डेय द्वारा गावल एह गीत के अबले सोलह लाख से अधिका लोग यूट्यूब पर सुन चुकल बाड़ें। उ गीत के कुछ छंदन के प्रस्तुतो कइली।\nवक्तव्य का क्रम में ‘आखर-आखर गीत’ पर आपन विचार राखत हिन्दी आ भोजपुरी के सुप्रसिद्ध साहित्यकार आ सर्वभाषा ट्रस्ट के समन्वयक केशव मोहन पाण्डेय एह संग्रह के श्रव्य, दृश्य आउर कर्म के कसौटी पर राखत लोक के संग्रह के संज्ञा दीहलें। डा. रजनी रंजन एकरा के लोकधुन के परंपरा के आगे बढ़ावे वाला आउर समसामयिक संग्रह बतवलीं। एह किताबि पर गंभीर विवेचना राखत दिल्ली विश्वविद्यालय के प्रवक्ता डा. मुन्ना के पाण्डेय बतवले कि एहमें लक्षणा आउर व्यंजना के गीतन के अधिकता बा। ई भोजपुरी के सायास पहचानो बा। एकरा संगे उहाँ के संग्रह के प्राण-तत्व व्यंग्य के गीतन के रेखांकितो कइलें।\nकार्यक्रम के मुख्य अतिथि श्री अशोक श्रीवास्तव जी गीतकार जे पी द्विवेदी के भोजपुरी ला समर्पण के रेखांकित करत कई गो संस्मरण सुनवलें आउर किताबि के सफलता के कामना कइलें। अपने अध्यक्षीय सम्बोधन में सर्वभाषा ट्रस्ट के अध्यक्ष आउर हिन्दी के प्रख्यात साहित्यकार श्री अशोक लव कोरोना काल में रचनाकारन के जीवटता के बात करत आखर-आखर गीत के कई गो प्रमुख बातन के उकेरलें । कार्यक्रम का सफल आउर प्रभावशाली संचालन विदुषी साहित्यकार डा. सुमन सिंह नीमन से सम्पन्न कइली। अंत में केशव मोहन पाण्डेय जी ने सभे के प्रति आभार व्यक्त कइलें।\nटटका समाचारजे पी द्विवेदी


जाग उठल बा अब जवानी... - JaiBhojpuri.com\nजाग उठल बा अब जवानी...\nPosted by Pankaj Praveen on December 28, 2010 at 6:00pm\nअश्लीलता के बिरोध में एगो अउर कदम ...\nन बुझबा त मति बुझा ,\nबुझी उ जेकर काम बा जाग उठल बा अब जवानी, भोजपुरिया जेकर नाम बा अँगुरी से राह देखावल गइल\nका गलत सही समझावल गइल रोज देत दुहाई मनावल गइल अब ना मनबा त का होई होई जे रचलें राम बा जाग उठल बा अब जवानी, भोजपुरिया जेकर नाम बा शुभ काम के बदला नाम मिली भासा उन्नति अउर काम मिली इज्जत, शाबासी अउर दाम मिली जे मनबा ना करबा नंगई\nहोई उहे जे खुलेयाम बा\nजाग उठल बा अब जवानी,\nभोजपुरिया जेकर नाम बा - प्रवीण Views: 13\nTags: Bhojpuri, अश्लीलता, जय, भोजपुरी Like2members like this\nComment by भास्कर रंजन "सूर्य" on December 28, 2010 at 7:05pm बाह परवीन भाई . . . बाह\nरउआ त गरदा उडा देहनी . . .\n"जाग उठाल बा अब जवानी, भोजपुरिया जेकर नाम बा " . . . ए बात के त हम दिवाना हो गइनी ।\nबहुते सुनर रचना ।\nजय भोजपुरी । Comment by MANTOSH SINGH on December 28, 2010 at 7:31pm जे मनबा ना करबा नंगईहोई उहे जे खुलेयाम बाजाग उठाल बा अब जवानी, भोजपुरिया जेकर नाम बा\nपंकज जी बहुत निमन रचना बा\nजय भोजपुरी । Comment by नबीन भोजपुरिया ( NB ) on December 28, 2010 at 8:54pm प्रवीण जी भोजपुरिया प्रणाम\nएकदम धधकत रचना , वीर रस के रस मे डुबवले , ललकार रहल बिया की\nजे हमनी से टकराई उ त\nचुर चुर हो जाई जी\nई बात ना बुझी उ अब त\nजुता लात खाई जी\nमान जा मान जा मान जा भईया अब केतना समझाई जी\n6 घर छोड के डायन करे\nआपन हाथ सफाई जी\nबहुत बहुत धन्यवाद एह आगाज खातिर ।\nजय भोजपुरी जिया भोजपुरी Comment by Rajeev Mishra "राजीव भोजपुरिया" on December 28, 2010 at 9:04pm पंकज भाई प्रणाम,\nबहुत निमन आगाज बा राउर एह रचना में हम त कहब कि :-\nजे ना बुझल ओकरा जीवन पे धिक्कार बा !\nउ एह जन्म में इंसान ना पथर के मूरत बा !\nबहुत सुंदर रचना एगो नया जोश के साथ ,\nस्वागत बा राउर एह रचना के ,\nजय भोजपुरी जीय भोजपुरी ! Comment by anilkumar on December 29, 2010 at 10:38am भोजपुरी प्रेम के भाषा हौ एकरा के गजरा मूर ई समझता लोग Comment by Bimlesh Tiwari Kaushal on December 29, 2010 at 1:13pm waah...waah praveen bhai....\nशुभ काम के बदला नाम मिली भासा उन्नति अउर काम मिली इज्जत, शाबासी अउर दाम मिली बहुत बढ़िया लिखनी..... Comment by Pankaj Praveen on December 29, 2010 at 2:10pm @ Bimlesh ji.. ehwo Copy pest :)))) jai hooo Comment by NOORAIN ANSARI on December 29, 2010 at 2:27pm bahoot josh bharal rachna praveen bhai.. Comment by sanjay kumar singh on December 29, 2010 at 5:00pm पंकज भाई प्रणाम ,\nई खाली रचना ना एगो ललकार बा भोजपुरिया समाज के ..............\nजय भोजपुरी Comment by Mantu Singh on December 30, 2010 at 12:27pm मोट मिले भा पातर नइखे कोई आतर\nअश्लीलता के बढ़ावे वालू हो जा सब पातर\nचली नाही अब कोई अश्लीलता के चक्कर\nदेवे लागल बारन भोजपुरी भाई\nजय भोजपुरी के साथ मिल के टक्कर


बिस्व पर्यावरण दिवस - विकिपीडिया\nबिस्व पर्यावरण दिवस\nयूनाइटेड नेशंस बिस्व पर्यावरण दिवस\nइको डे, पर्यावरण दिवस\nपर्यावरण जागरुकता, पर्यावरण संरक्षण\nजून 5, 1974; 47 साल पहिले (1974-06-05)\nयूनाइटेड नेशंस बिस्व पर्यावरण दिवस हर साल5जून के मनावल जाला। ई यूनाइटेड नेशंस के द्वारा दुनिया भर में हमनी के प्राकृतिक पर्यावरण के रक्षा सुरक्षा खातिर जागरूकता ले आवे खातिर मनावल जाला। पहिली बेर ई 1974 में मनावल गइल आ आज 143 से ज्यादा देसन में हर साल मनावल जा रहल बाटे। हर साल एकरा खातिर एक ठो थीम चुनल जाले। दुनिया भर के सरकारी, गैर-सरकारी संस्थान आ इस्कूल कॉलेज में ई दिवस मनावल जाला।\nए साल, 2017 में एह दिवस के मुख्य आयोजन करे खातिर कनाडा देस के चुनल गइल बा। 15 मई 2017 के कनाडा के सरकार द्वारा एह दिवस खातिर आपन जुवा दूत लोग के नाँव के घोषणा कइल गइल।\n2 सालाना थीम\nसाल 1972 में यूनाइटेड नेशंस द्वारा मानव पर्यावरण विषय पर महासभा के आयोजन कइल गइल रहल। एही चर्चा के दौरान बिस्व पर्यावरण दिवस मनावे खातिर सुझाव दिहल गइल आ एकरे दू बरिस बाद,5जून 1974 से मनावल भी सुरू क दिहल गइल। 1987 में एकर जगह बदलत रहे के सुझाव सामने आइल आ ओकरे बादे से एकरे मुख्य आयोजन खातिर अलग-अलग देसन के पारी-पारा चुनल जाला।\nएहमें हर साल 143 से ढेर देस हिस्सा लेवे लें आ कई सरकारी, सामाजिक आ व्यावसायिक लोग पर्यावरण के सुरक्षा, समस्या आदि विषय पर चर्चा करे लें।\nविश्व पर्यावरण दिवस मनावे खातिर भारत के कवि अभय कुमार एक ठो धरती गान लिखलें, जवना के 2013 में नई दिल्ली में आयोजित पर्यावरण दिवस के दिन भारतीय सांस्कृतिक परिषद में आयोजित एक ठो समारोह में भारत के तत्कालीन केंद्रीय मंत्री, कपिल सिब्बल आ शशि थरूर एह गाना के पेस कइल लोग।\nभारत में पौधा रोप के पर्यावरण दिवस मनावत नेवी के जवान\nसालाना थीम[संपादन करीं]\nसाल 2017 में पर्यावरण दिवस के थीम बाटे लोग के प्रकृति से जोड़ल – शहर में आ जमीन पर, ध्रुवीय इलाका सभ से ले के भूमध्य रेखा तक ले। मुख्य आयोजन करे वाला देस कनाडा बाटे।\n↑ Environment and Climate Change Canada. "Canada announces World Environment Day youth ambassadors". Newswire.ca. पहुँचतिथी 2017-05-17.\n↑ 2017 Host country named as Canada, UNEP, 31 जनवरी 2017\nविकिमीडिया कॉमंस पर संबंधित मीडिया World Environment Day पर मौजूद बा।\nयूनाइटेड नेशंस के ऑफिशियल वेबसाइट (अंग्रेजी में)\nएह साल के होस्ट कनाडा के ऑफिशियल वेबसाइट (अंग्रेजी में)\nकनाडा द्वारा घोषित जुवा दूत लोग के परिचय (अंग्रेजी में)\n"https://bh.wikipedia.org/w/index.php?title=बिस्व_पर्यावरण_दिवस&oldid=696531" से लिहल गइल\nजून के घटना आ अवसर\nएह पन्ना पर आखिरी बेर संपादन5जून 2021 के 03:18 बजे भइल रहल।


छठ के गीत गावत मुंबई में रंग जमवले मनोज तिवारी – Anjoria\nरिंकू घोष आ श्वेतो तिवारी रहली लोग का नजर में\nमहापर्व छठ का दिने डूबत सूर्य के अरघ दिहला का बाद अगिला दिने सबेरे उगत सूरज के अरघ देके परंपरा का अनुसार छठ पूजा के समापन भइल.\nचार दिनो चले वाला एह महापर्व पर देश भर में छठवर्ती लोग नदी तालाब समुन्दर किनारे एह पर्व के मनावल. वइसे त छठ पूजा खास क के पूर्वांचल के लोग के प्रमुख त्यौहार ह, बाकिर गँवे गँवे पूरा देश में बसल भोजपुरिया हर जगहा छठ मनावल शुरु क दिहले बाड़े.\nमुंबई में छठ पर्व पर मेगा स्टार, चर्चित गायक आ अब भाजपा नेता मनोज तिवारी समुद्र तट प मौजूद रहले आ अपना छठ गीतन से लोग के मंत्रमुग्ध क दिहले. मुंबई में छठ पूजा खातिर गजबे के उत्साह छलकल. बीजेपी नेता राजीव प्रताप रूडी छठ पूजा में शामिल भइले आ भोजपुरी अंदाज़ में छठी मईया से नरेन्द्र मोदी के प्रधानमंत्री बने के आशीर्वाद मँगले.\nमुंबई के जुहू चौपाटी पर आयोजित छठ के महापूजा में छठ महोत्सव पर मोहित कंबोज के मंच पर मनोज तिवारी नजर अइले. साथे रहली श्वेता तिवारी, रिंकू घोष, शुभि शर्मा, आ भारत की शान के विजेता विशाल, गार्गी, सुरभि, अउर विकास सिंह आ प्रमोद पांडे के टीम. मुबंई के छठ में बहुते लोग मनोज तिवारी के गीतो सुनेला जुटेला आ एहिजा के छठ के आयोजन में मनोज तिवारी के गीतो के बड़का योगदान बा.\nPrevious Post: स्मृति सिन्हा पर स्पेशल गाना\nNext Post: जनाब 'मिर्जा खोंच' अब नइखन


26 जनवरी से शहरन मे 20 आ गांवन मे 14 घंटा बिजली मिली – टटका खबर\n26 जनवरी से शहरन मे 20 आ गांवन मे 14 घंटा बिजली मिली\nजौनपुर 13 जनवरी (वार्ता) उत्तर प्रदेश के उद्यान आ फल संस्करण मंत्री पारसनाथ यादव बतवले कि प्रदेश के मुख्यमंत्री अखिलेश यादव बिजली अधिकारियन के कहले बाड़न कि फरवरी ले सगरी कमजोर तार बदल देव लो जेहसे कि गर्मी का मौसम में परेशानी मत होखो. कहलन कि 26 जनवरी से प्रदेश के शहरन मे 20 आ गांव मे 14 घंटा बिजली दीहल जाई.\nTags: उत्तर प्रदेश, बिजली


मुंबईओ में रंगबाज आपन कमाल देखवलसि – Anjoria\nमुंबईओ में रंगबाज आपन कमाल देखवलसि\nहालही में जब भोजपुरी फिलिम “रंगबाज” मुंबई में रिलीज भइल त देखे खातिर दर्शकन के बड़हन भीड़ उमड़ि पड़ल. नवरंग थियेटर में दर्शकन से रुबरु होत फिल्म के नायक हैदर काजमी दर्शकन के ताली खूब बटोरलन. साथ में निर्देशक शिवराम यादव आ नायिका रानी चटर्जीओ मौजूद रहली. रानी चटर्जी पूछली कि फिलिम कइसन लागल त दर्शकन के कहना रहे कि हैदर काजमीए यूपी आ बिहार के असल रंगबाज बाड़े. एह मौका पर रानी चटर्जी फिल्म के गाना गा के सुनवली आ ठुमको लगवली. शिवरामो यादव दर्शकन से भोजपुरी में बतियवले.\nकुछ अइसने हाल रहल भिवंडी के पायल सिनेमा के जहाँ अपना चहेता कलाकारन के देखे खातिर हॉल खचाखच भर गइल रहुवे. “रंगबाज” फिल्म एगो बाति त साबित कर देखवलसि कि अगर भोजपुरी फिलिमन के प्रचार ढंग से कइल जाव त नया कलाकारनो वाला फिलिम सफल हो सकेला. फिल्म में इंसपेक्ट कृष्णा यादव के एक एक डायलाग पर ताली बाजत बा, सीमा सिंह के आयटम लोग के पसन्द आवत बा आ अनिल यादव आ बृजेश त्रिपाठी के खलनायकी दिल पर चोट करत बा.\nफिल्म के सफलता पर सगरी इंडस्ट्री हैदर काजमी के बधाई दिहले बिया आ कहल जात बा कि भोजपुरी सिनेमा के एगो अउरी सुपर स्टार मिल गइल बा हैदर काजमी में.\nनिरहुआ के औलाद पचासा लगा लिहलसि\nHeera Yadav : Dual role in Khoon Paseena


सराहल जात बाड़ी शुभी शर्मा – Anjoria\nभोजपुरी फिलिमन के नयकी अदाकारा शुभी शर्मा एह घरी अपना अभिनय कौशल खातिर, खास कर के फिल्म “औलाद” वाला किरदार में, बहुते सराहल जात बाड़ी. ‘‘चलनी के चालल दुल्हा’’ से अपना कैरियर के शुरूआत करे वाली शुभी शर्मा ‘‘औलाद’’ में कॉलेज छात्रा आ घरेलू महिला दुनु भूमिका बखूबी निभवली. शुभी औलाद में निभावल भूमिका के मिलल तारीफ से बहुते उत्साहित बाड़ी आ आगहू अइसने करत रहे के चाहत राखत बाड़ी.


विराज भट्ट आ दिनेश यादव के ‘कसम वर्दी के’ – Anjoria\nविराज भट्ट आ दिनेश यादव के ‘कसम वर्दी के’\nAugust 15, 2013 Editor फिल्म, मनोरंजन 0\nभोजपुरी सिनेमा के एक्शन स्टार विराज भट्ट अभिनीत फिलिम ‘कसम वर्दी के’ रिलीज होखे से पहिलही से चरचा में बा. एह फिलिम ला विराज भट्ट पहिला हाली आपन लुक बदलले बाड़न. उनकर दू गो लुक बा एह फिलिम में. पहिला एगो सीधा सादा युवक के त दोसरका एक्शन पैक्ड नायक के.\nएह फिलिम के निर्देशक दिनेश यादव आपन कैरियर पत्रकारिता से शुरू कइलन आ अब एगो सफल निर्देशक हो गइल बाड़े. भोजपुरी फिलिम इंडस्ट्री में उनकर सिक्का चलेला. ‘कसम वर्दी के’ बदला के कहानी वाला एक्शन-थ्रिलर ह. खीस भा कुछ कर गुजरे का जुनून में आदमी किरिया खा लेला कि हम कर के रहब. अब आपन बदला लेबे के हर आदमी के अलग अलग तरीका होला. से एह फिलिम में बहुते कुछ नया अंदाज वाला देखे के मिली.\nनिर्माता हउवें कांतिलाल पी. मारू. गीत लिखले बाड़े प्यारेलाल यादव आ श्याम देहाती. संगीतकार हउवें प्यारेलाल यादव, नृत्य निर्देशक कानू मुखर्जी, आ कहानीकार हउवें लालजी यादव. कलाकारन में विराज भट्ट, मोनालिसा, मदन मोहन, संजय पांडेय, अवधेश मिश्रा, एयाज खान, आनंद मोहन, मनोज टाईगर, प्रकाश जैस, प्रिया शर्मा, रत्नेश वर्णवाल, तेज यादव, किरन यादव वगैरह. आईटम दिहले बाड़ी सीमा सिंह, सम्भावना सेठ आ ग्लोरी.\n"दम होई जेकरा में उहे गाड़ी खूँटा" 16 अगस्त से मुंबई में\n‘जीना तेरी गली में’ 16 अगस्त से मुंबई में


चइता पर युवा व्यास सुबोध वर्मा से भेंट वारता: जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome चइता जनकदेव जनक भेंट-वार्ता विविध चइता पर युवा व्यास सुबोध वर्मा से भेंट वारता: जनकदेव जनक\nचइता पर युवा व्यास सुबोध वर्मा से भेंट वारता: जनकदेव जनक\n'कंठे सुरवा होख ना सहइया हो रामा, कंठे सुरवा......'\nयुवा व्यास सुबोध वर्मा भोजपुर जिला के बागा गांव, थाना अंजीबाबाद के निवासी बानी. झारखंड राज्य धनबाद जिला के लोदना क्षेत्र के साउथ तिसरा परियोजना में बीसीसीएल कर्मी बानी. बचपने से गीत गवनई के सौकिन रहे. अबहीं चइता गायन के उत्थान आ प्रगति में इहां के जोगदान अबेवसायिक रहल बा. चइता गायन के अलग अलग रसों के बारे में उहां से बतकही के कुछ अंश रउरा सभे के सामने प्रस्तुत बा.\nजनकदेव जनक: हम जाने के चाहत बानी कि चइत मास में चेइता के का महातम बा?\nसुबोध वर्मा: श्रीराम जन्म के साथे चइता के लोक राग जुड़ल बा. चइता के दउरान बधाई से लेके झुमर तक गावल जाला. भर चइत माह चइती आ चइता गायन के बहार छइले रहेला. चैत के अरथ मधु होला. मधु ना गलेला ना सड़ेला. उ त अमरत्व के प्रतीक ह. जवन बसंती चइत मास में प्रकृति से उत्पन्न होला. पलास के लालटेस फूल, आम के अमराइयन में मधुआइल मोजर, होत भिनुसारे महुआ गाछ से चुअत टप टप महुआ के फूल. ई सब रसदारे होला. जवन उल्लास आ उमंग के प्रतीक ह. एही मास में चइती नवरात, चइती छठ, राम नवमी आ सरहुल पर्व मनावल जाला.\nजनकदेव जनक: रउरा गांवे चइता कब शुरू भइल रहे?\nसुबोध वर्मा: आरा (भोजपुर) जिला के बागा गांव में चइता गवनई सन 1906 से शुरू भइल रहे. एकर शुरूआत गांव के पुरान मठिया पर स्वर्गीय बजरंग दास महंथ के देख रेख में दु गोला चइता से भइल रहे. ओकरा बाद से गांव के परंपरा बन गइल. अब त बिहार सरकार के देख रेख में चइता होत आवता. फगुआ के राते में चइता के सगुन हो जाला.जब चइता के लय आ ताल पर नचनियन के ठूंमका लागेला त लोग गेहूं के कटनी के थाकावट भूल जाला. रात में चइत के मातल पुरवा बेयार देह के लसलसा दिले. गीत के बोल पर दरशको मदहोश हो जाले. नागिन खानी बलखात नचनियान के आगे पीछे कमर बेना लेखा डोलावे लागेला लोग. काहे कि चइता में मधुरस होला त उ मीठ होखबे करी.\nजनकदेव जनक: रउरा गांव में चइता के परंपरा अब के निभावता?\nसुबोध वर्मा: देखी पहिले के अपेक्षा गीत गवनई पर लोग कम धियान देता. बाकिर तबो गांव के स्व. रामउमेश सिंह के दलान,शिवविनय सिंह के दलान, चंद्रिका सिंह के दलान आ देवी स्थान पर आजो लोक गायन के परंपरा जीवित बा. गौतम व्यास, अवधेश व्यास, टनटन ढोलकिया, मदन राम, दामोदर, विक्रमा सिंह, डंडी बाबा, सूर्यदेव राम आदि परंपरा के बचा के रखले बा लोग.\nजनकदेव जनक: अच्छा, ई बताई कि चइता गायन में कवन कवन साज बाज के जरूरत पडे़ला?\nसुबोध वर्मा: देखी, अलग अलग व्यास अपना रूचि आ साधन के अनुरूप साज बाज राखेलें, जेमें ढोलक, नाल, हरमुनिया, करताल, झाल, खिट, ताशा, घइला आदि प्रमुख बा.\nजनकदेव जनक: दु गोला चइता कइसे होला?\nसुबोध वर्मा: चइता करावे खातिर खेल के मैदान चाहे एगो शामियाना खड़ा करे लायक जमीन होखे के चाही. जहां दुनू गोल के एक एक व्यास के साथे 30-40 लोक कलाकार बइठ सकस आ असानी से अपना साजो समान के उपयोग कर सकस. ओह कलाकरान के पीछे गली बनल रहेला, जवना में पांच छह गो नचनिया नाच सको.\nजनकदेव जनक: एके लय आ ताल पर चइता गायन होला का? एह से त देखनिहारन के मन उबिया जात होई?\nसुबोध वर्मा: ना अइसन बात नइखे. गवनई के दउरान दुनू व्यास के बीच मधुर आ सरस हास्य व्यंग्य. होत रहेला, जवन देखनिहारन के मन बुताबिक होला. व्यंग के पुट गुदगुदावत मन के खुश कर देला. एकरा अलावा मनोरंजन में नचनियन पावटी भी कमाल ढाहे ला. कहल गइल बा कि भोजन में चटनी अचार होखे त खाये के मजा कुछ आउर होला. अइसहीं चइता में व्यंग के चासनी बहुते जरूरी बाटे.\nजनकदेव जनक: का चइता में विरहीन के दरद वेदना के बखान होला?\nसुबोध वर्मा: चइता त सबरंग आ सबरस के मिलल मधु के घइला ह. एगो विरहीन के मन के पेड़त दरद के बानगी देखी, ‘पिया परदेस देवर घर नाहीं, केकेड़ा से कहीं मनवा के बतिया हो रामा....., उठे ला चइत में दरदिया हो रामा, पोरे पोरे.....,’ वही जा दुसर गीत में नायिका अपना देवर के चुहलबाजी से रंज बिया. अपना पिया से शिकायत के लहजे में कहतिया,‘महुआ बिनन हम ना जाइब हो रामा, देवरू के संगवा....,’ गांव के गोरिया के पोर पोर में प्रकृति रंग उफान पर बा. श्रृंगार रस के एगों बानगी,‘ सोभेला इंगुरा टिकुलिया ए रामा, लिलरे पर...., लागल बा खेत में गेहूं के कटनिया, लागता घाम ए राम..., छाता लेले अइह....’ आदि गीतन पर दरशक का रोम रोम प्रफुल्लित होखेला.\nSantosh Kumar Patel 24 अप्रैल 2016 को 6:52 am\nबेजोड़ जानकारी। उम्दा साक्षात्कार। जनक जी आ वर्मा जी के आभार। राजीव भाई के साधुवाद।\nमैना: भोजपुरी साहित्य क उड़ान 24 अप्रैल 2016 को 7:12 pm\nधन्नैबाद संतोष भाई।\nUnknown 19 सितंबर 2019 को 9:30 pm\nराउर साक्षत्कार से चैता गायन से सम्बंधित अइसनो जानकारी मिलल जवना के अब तक ना जान पावल रहे लोग।बधाई।


नबिया M2 Price in India, Full Specs - 14th July 2020 | Digit\nCurrent Best Price of नबिया M2 is ₹ 12999\nनबिया M2 Specifications\nउत्पाद के नाम : Nubia M2\nपिछे वाला कैमरा मेगापिक्सेल : 13 + 13 MP\nनबिया M2 Brief Description\nनबिया M2 Smartphone 5.5 -इंच स्क्रीन Full HD Super AMOLED Capacitive touch के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 401 पर इंच बा | फोन2GHz Octa कोर प्रोसेसर से संचालित बा और एकर रैम4GB बा. नबिया M2 Android 6.0 ओएस पे काम करेला.\nनबिया M2 Smartphone March 2017 मे लॉंच भईल रहे|\nफोन मे 3630 mAh बैटरी लागल बा|\nनबिया M2 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 13 + 13 MP मेगा पिक्सेल शूट करे वाला बा|\nनबिया M2 के कैमरा मे Auto Focus,,Digital Zoom,Video Recording लोड बा|\nनबिया M2 Price in India updated on 9th Apr 2019\nनबिया M2 Price In India Starts From Rs.12999 The best price of नबिया M2 is Rs.12999 on Amazon.This Mobile Phones is expected to be available in 64GB,128GB variant(s).\nपॉपुलर नबिया मोबाइल-फोन\nनबिया M2 Lite\nनबिया Z17 Mini\nनबिया N1 Lite


पुतिन के सनक आ जेलेंस्की के जिद के भेंट चढ़ल यूक्रेन – Hum Bhojpuria\nपुतिन के सनक आ जेलेंस्की के जिद के भेंट चढ़ल यूक्रेन\nरूस आ यूक्रेन के बीच के युद्ध तीसरा हफ्ता में आ गइल बा लेकिन का मजाल कि दूनू देश में कवनो जाने टस से मस हो जाए लो। एतना त तय बा कि हमला करे से पहिले रुस के इ बात के अँदाजा ना रहल होई कि इ लड़ाई एतना लंबा खिंची। खाली उनके काहे, बाकि दुनिया के भी इहे अंदाज रहल होई कि जादे से जादे 48 घंटा में मामला फरिआ जाई लेकिन अइसन ना भइल आ अब तनाव पूरा यूरोप में साफ देखाई दे रहल बा। एतना दिन के लड़ाई में रुस अभी तक कीव माने यूक्रेन के राजधानी पर भी पूरा कब्जा ना क सकल बा। त आखिर ई लड़ाई के नतीजा का होई ? जाहिर बा कि रुस एगो ताकतवर देश बा, महाशक्ति कहल जाला त ओकरा सामने यूक्रेन के फौज के कवनो मोजर नइखे, देर सबेर यूक्रेन के हार मानही के पड़ी लेकिन आखिर ई युद्ध में जीती के ? सांच बात त ई बा कि सही मायने में देखल जाव त पुतिन सैद्धांतिक तौर पर ई लड़ाई हार चुकल बाड़न लेकिन जेलेंस्की के जिद आ पुतिन के साम्राज्यवादी विस्तार नीति के चलते यूक्रेन त्राहिमाम क रहल बा। कई गो शहर में एतना खराब हालत बा कि सड़क पर बिखरल लाश उठावे वाला केहू नइखे। गांव-शहर हर जगह लोग दहशत में बा, लोग के करेजा कांपत बा आ रूस के बमबारी जारी बा। ई युद्ध में कोई जीते, कोई हारे लेकिन यूक्रेन के मासूम जनता जरूर अपन बहुत कुछ हार रहल बा।\nबीच में एक बेर लागल कि जेलेंस्की युद्ध खतमावे के चाहत बाड़न जब उनका ओरि से संकेत आइल कि उ नेटो देश में शामिल होखे के अपन विचार त्याग सकेलें साथे साथ उ लुहांस्क आ डोनस्क पर भी बात करे के तैयार बाड़े। ओने रूस भी कहसल कि पुतिन के इरादा यूक्रेन पर कब्जा करे के चाहे उहां के सरकार के बदले के नइखे, माने जे रूस पहिले से कहत रहे कि यूक्रेन नेटो देश में शामिल मत होखो बस ओही बात के गारंटी पर रूस लड़ाई से रुक सकअ ता। इ दूनू के बयान के बाद बुझाइल कि शायद अब इ युद्ध जल्दिए खतम हो जाई। जेलेंस्की के इ बात के चिंता त होखबे करी कि पता ना इतिहास के पन्ना में उनकर नाम के लेखा लिखाई, भले लोग उनका के योद्धा माने बाकिर यूक्रेन के इ नुकसान के जिम्मेदार भी उनका के मानल जाई, बावजूद एकरा उनकर बयान से बुझाइल कि ऊ युद्ध के खतम करे चाहत बाड़ें। लेकिन अइसन अभी तक नइखे भइल। ना ता यूक्रेन पर रूस के हमला रुकल बा और ना ही यूरोपीय संघ आ नेटो देश रुस पर प्रतिबंध लगावे के रफ्तार रोकअ ता। ई अब साफ-साफ बुझा रहल बा कि आवे वाला दिन में इ आर्थिक प्रतिबंध से रूस के हाल गड़बड़ाई, भले दुनिया भर में कुछ लोग इ बात के जाप क रहल बा कि 2014 में भी त रूस पर पाबंदी लागल त ओकर का बिगड़ल ? लेकिन इ बेर स्थिति ओइसन नइखे। लेकिन इ निर्भर करी कि ब्रिटेन आ यूरोपीय संघ के द्वारा लगावल प्रतिबंध के मियाद केतना रहअ ता।\nजब से इ लड़ाई हो रहल बा इ साफ-साफ दिखाई दे रहल बा कि ब्रिटेन आ दोसर नेटो देश रूस से सीधे-सीधे लड़ाई के मूड में नइखे काहे कि ओ से तिसर विश्व युद्ध के खतरा बढ़ी, आ तिसर विश्व युद्ध होखी त बिना परमाणु हथियार के ना होखी। ओह हालत में रूस के पास अमेरिका से जादे परमाणु हथियार बा, पूरा यूरोप में जेतना नइखे ओतना परमाणु हथियार रूस के लगे बा, आ इहे सबसे बड़ा कारण बा कि नेटो देश खुलके यूक्रेन के पक्ष में खड़ा नइखे होखत। एही से अमेरिका-ब्रिटेन आ यूरोपीय संघ रूस पर तरह-तरह के पाबंदी लगा रहल बा। ब्रिटेन रूस के बैंक अपना इहां बंद क देहलस, रूस के अमीर लोग जे ब्रिटेन में रहत रहे ओकर संपत्ति जब्त क देहलस। स्विफ्ट, जेकरा जरिए एक देस से दोसर देस में पइसा भेजल जाला ओ सिस्टम से रूस के ज्यादातर बैंक के बाहर क दिआइल बा आ एकर नतीजा ई भइल बा कि रूस के सिस्टम चरमरा गइल बा। उहां के बैंक में पइसा रखे खातिर बैंक दोगूना ब्याज दे रहल बा। अगर ई लड़ाई कुछ दिन में ना खतम होई त ई संकट और बढ़ी आ धीरे-धीरे यूरोप के दोसर देस सब भी प्रभावित होई। यूरोप में सबसे जादे गैस रूस से आवेला काहे कि रूस दुनिया के सबसे बड़ गैस के उत्पादक देस ह। कुल मिलाके ई आर्थिक पाबंदी के असर रूस पर जादे पड़ी लेकिन यूरोप पर भी बड़ी, ब्रिटेन के वित्त मंत्री ऋषि सुनक त कह भी देले बाड़ें कि आवे वाला समय में ब्रिटेन के लोग के महंगाई के सामना करे खातिर तैयार रहे के होई। साथे साथ जवाब में रूस एगो कानून बना रहल बा जे में ई होई कि जे बिजनेस घराना ( चाहे दुनिया के कवनो देश के होखे, खासकर यूरोप के ) ई लड़ाई के दौरान अपन कामकाज रूस में बंद क पलायन कइल ह लोग उ लोग के संपत्ति जब्त क के सरकारी संपत्ति घोषित क दिआई, दरअसल इ तरीका से पुतिन बड़ा-बड़ा ब्रांड के मन में डर बइठा रहल बाड़ें कि युद्ध खतम भइला पर अगर रूस आ के अपन संपत्ति खोजबअ लोगन त ना मिली।\nसमस्या खाली एही जा खतम नइखे होखत, यूक्रेन के राष्ट्रपति जेलेंस्की वीडियो कांफ्रेंसिंग से ब्रिटेन के संसद के संबोधित कइलें आ कहलें कि रूस एगो आतंकवाद देस ह आ दोसर यूरोपीय देस सब भी ओकरा के आतंकवादी देस घोषित करे। साथे साथ उ एगो वीडियो भी बना के सब यूरोपीय देस से ई गुहार लगाव तारेन। ओने रूसी फौज आपन बर्बरता के हद पार कर गइल, मारियुपोल में आम लोगन पर हमला भइल, अस्पताल आ स्कूल पर बम गिरावल गइल, एतने ना एगो अस्पताल के बच्चा वार्ड पर भी बमबारी भइल। ई हमला के दुनिया भर में निंदा हो रहल बा। संयुक्त राष्ट्र के महासचिव एंतोनियो गुतरेस भी एकर निंदा कइलें आ कहलें कि आम लोग के जेकरा ई लड़ाई से कवनो लेना देना नइखे ओकरा के तबाह कइल ठीक नइखे। लेकिन पुतिन के कवनो असर नइखे होत। अभी एतने हो रहल बा कि बीच-बीच में मध्यस्थ देसन के जइसे भारत, इजराइल आ तुर्की के बात पर कुछ समय ला सीजफायर हो जा ता लेकिन फेर कबो सायरन बाज जाता आ युद्ध शुरु हो जाता। अमेरिकी कंपनी मैक्सर टेक्नोलॉजीज कुछ तस्वीर जारी कइसल ह जे मे साफ-साफ दिखाई दे रहल बा कीव के घेरेला रुसी सेना फेर से संगठित हो रहल बा।\nब्रिटेन के रूस के अगर तुलना करी त बात साफ होता कि बदमासी के क रहल बा। एक तरफ ब्रिटेन अपना नागरिक से कह रहल बा कि युद्ध में सीधे शामिल नइखे होखे के। ओही जां पुतिन खाड़ी देश के उ लड़ाका सब के जेIS के खिलाफ सीरिया में लड़ले रहे, रूस के ओर से लड़े ला बोला रहल बाड़ें। अगर इ रफ्तार रही त इ लड़ाई और लंबा खिंच सकेला।\nऐने ब्रिटिश प्रधानमंत्री बोरिस जॉनसन ब्रिटिश जनता से कहलें ह कि अगर उ लोग चाहे त यूक्रेन के शरणार्थी के अपना घर में रख सकेला लोग। संकेत भी मिलल ह कि आवे वाला समय में ओकरा खातिर कुछ आर्थिक पैकेज भी देहल जाई।\nमौजूदा हालात में निश्चित तौर पर इ युद्ध के दौरान आम लोगन पर भइल बर्बरता युद्ध अपराध ह लेकिन अंतरराष्ट्रीय अदालत में पुतिन के पहुंचावे खातिर यूक्रेन के इ साबित करे के पड़ी कि पुतिन युद्ध अपराधी बाड़ें। इहां सबसे बड़ा सवाल बा कि ए में यूपोरीय देस चाहे नेटो देस केतना मदद क सकेला। लेकिन मामला एही जा खतम नइखे होखत अब यूरोप के छोट-छोट देस के ई चिंता सता रहल बा कि अगर ई युद्ध यूक्रेन से निकल के आगे बढी त उ देसन ला संकट पैदा हो जाई। खासतौर पर बाल्कन देस ला। कोसोवो के प्रधानमंत्री आ राष्ट्रपति दूनू जाने साफ-साफ कहअ ता लोग कि रूस पश्चिमी बाल्कन के अस्थिर क के पूरा यूरोप के अस्थिर करे के कोशिश करी। निश्चित तौर पर इ समस्या बढ़े के ओर इशारा बा। लेकिन अभी जेलेंस्की के होशियारी एही में बा कि उनका ई लड़ाई से पीछे हटे के चाही आ पुतिन के भी यूक्रेन के आम लोग के तबाह ना करे के चाही लेकिन इ सब आदर्श बात बा। अभी त हालात ई बा कि पुतिन के सनक आ जेलेंस्की के जिद यूक्रेन के तबाह क रहल बा आ तीसर विश्व युद्ध के दरवाजा पर दुनिया के ला के खड़ा क देले बा।\n« रूस-यूक्रेन युद्ध में लउकत बा देस विघटन के मलालकहाँ जाके रुकी ई युद्ध »


अभिषेक से सवाल, तीन साल से काम नईखे त छुट्टी मनावे खाती पईसा काहा से आवता\nअभिषेक बच्चन अपना पत्नी ऐश्वर्या राय के संगे।\nऐश्वर्या राय संगे झगड़ा होखे के खबर के झूठा करार देला के एक दिन बाद मंगलवार के अभिषेक बच्चन फेर एक बेर सोश्ल मीडिया प एगो दुविधा वाली स्थिति में फंस गईले। सोश्ल मीडिया प लोग के सवाल के जवाब देवे खाती मशहूर अभिषेक से एगो यूजर अयीसन सवाल पुछलस, जवना के जवाब दिहल साधारण बात नईखे।\nलेकिन, अभिषेक ए सवाल के जवाब बहुत ज़िंदादिली आ नरम शब्द में दिहले। एगो ट्विटर यूजर अभिषेक से पुछलस, "आप3साल से काम नईखी करत लेकिन एकरा बादो आपके लगे छुट्टी मनावे खाती पईसा बा! कईसे?"\nसीधा-सीधा व्यक्तित्व प हमला करेवाला ए सवाल के जवाब में अभिषेक बच्चन बहुत सरल शब्द में कहले, "सर, फिल्म बनावे आ अभिनय करे के अलावे हमरा लगे दोसर बहुत काम बा। खेल ओकरा में से एक बा।" याद रहे कि अभिषेक बच्चन 'प्रो कबड्डी लीग' के 'जयपुर पिंक पैंथर' टीम के मालिक हवे जबकि 'इंडियन सुपर लीग' के फूटबाल टीम 'चेन्नईन एफ़सी' में पार्टनर बाड़े।\nएगो दोसर घटना में एगो ट्विटर यूजर अभिषेक प फेर हमला बोललस। मशहूर बॉलीवुड निर्देशक अनुराग कश्यप के एगो ट्वीट के जवाब में यूजर कहलस, "केके मेनन, जॉन अब्राहम, अभय देओल, नवाज़ुद्दीन सिद्दीकी, विक्की कौशल, मनोज बाजपेयी आ रोनित रॉय ... सभ लाजवाब पसंद। लेकिन अभिषेक बच्चन? इ कवन पागलपन? का आपके करण जोहर वाली बेमारी हो गईल बा? का इ सभ फिल्म स्टार से लगाव के नतीजा ह?"\nसीधा सवाल रहे कि अनुराग कश्यप अपना अगिला फिल्म 'मन-मरजियाँ' में अभिषेक बच्चन के काहें शामिल कईले? ए ट्वीट प प्रतिक्रिया देत अभिषेक कहले, "अरे इ आदमी हमरा के फिल्मस्टार कहता।"\nअनुराग अपना ट्वीट में 'मन-मरजियाँ' उर्फ 'हसबेंड मटेरियल' लिखले रहले, जेकरा प मशहूर अभिनेत्री तापसी पन्नू मज़ाक के अंदाज़ में लिखली, "हसबेंड मटेरियल! बहुत निक लागता।" शायद तापसी के इशारा अभिषेक के ओर रहे।\nतापसी पन्नू के ट्वीट के जवाब देत अभिषेक पुछले, "सवाल बा कि 'के' (ह हसबेंड मटेरियल)? हम, विक्की कौशल, की अनुराग कश्यप?"\nQuestion is kaun???? @vickykaushal09 ya main….\nकुल मिलाके अभिषेक बच्चन अपना प्रशंसक से लेके सहयोगी कलाकार तक, आलोचक से लेके निंदक तक बहुत नरमी अवुरी पूरा लगन से जवाब देले अवुरी हमेशा देवेले।\nFirst Update: 25 July, 2018 05:22 PM


संपादकीय: अंक - 79 (10 मई 2016) - मैना: भोजपुरी साहित्य क उड़ान (Maina Bhojpuri Magazine)\nHome राजीव उपाध्याय विविध संपादकीय संपादकीय: अंक - 79 (10 मई 2016)\nसंपादकीय: अंक - 79 (10 मई 2016)\nअश्लीलता कऽ चरचा कऽ बीच में\nआज-काल्ह चारों ओर; चाहे अखबार होखे भा सोशल मिडिया; भोजपुरी साहित्य, संगीत अउरी फिलिमन में ढूक आइल फूहरपन कऽ चरचा अउरी बिरोध हो रहल बा। जदि धियान से देखल जाओ तऽ ई चरचा अउरी बिरोध संगीत अउरी फिलिमन में आइल फूहरकम से ढेर बा। लेकिन इहो सही बा कि बिना साहित्य कऽ फिलिम अउरी लोकसंगीत संभव नईखे। एसे ई चरचा अउरी बिरोध घूमा-फिरा के साहित्य में आइल फूहरपन से जोड़ा गइल बा।\nकुछ लोग ए फूहरकम के खतम करे खाती अभियान भी चला रहल बा। ओ लोगन के ए बात के बधाई देबे के चाहीं कि ऊ सभ लोग आगे बढि के भोजपुरी में ढूकल गंदगी से लड़े के कोसिस कर रहल बाड़े। ई बहुत जरूरी बा काँहे कि घर के बाहर निकलते कान फोरे वाला फूहर अउरी घटिया गाना कान में तबले हिनहिनात रहेला जबले आदमी फेर से घर में ना समा जाओ। कुछ लोग तऽ अइसन फूहर गानन के दोसरा के घरो में जबरजस्ती ढकेल देलें।\nखैर। आज ए बिसय पर चरचा कइल जरूरी बा कि काँहे भोजपुरिया साहित्य, संगीत अउरी फिलिमन में एतना फूहरपन समा गइल बा अउरी ओकरा सङगे-सङगे भोजपुरिया समाज भी ओही रंग में रंगा गइल बा कि घर में माई-बहिन-बेटी बइठल रहेले अउरी लोग बिना कुछ सोचल बेसरमी के सङगे एक से एक फूहर गाना जोर-जोर से बजावत रहेला जइसे कि केवनो भजन बजा रहल बाड़े? घर होखे भा बाहर सभ जगह एगही हाल बा। कुछ पढल-लिखल मेहरारू ए बात के बिरोध करेली स लेकिन ई बिरोध बहुत कम लोगन के सुनाला अउरी ऊ सभ मेहरारू ए ओर धियान दिहल छोड़ि के अपनी दुनिया में भुला जाली सऽ भा चुपचाप मुड़ी नवा लेली सऽ। का एकरा खाती गाना लिखे वाला दोसी बा भा गाने गावे वाला? कि दोसी ई सभ फूहर गाना सुने वाला लोग बा?\nदोसी तऽ सभ बा। गाना लिखे वाला, गाना गावे वाला अउरी गाना सुने वाला लेकिन बड़हन दोसी गाने सुने वाला लोग बाड़ें। ई ऊ लोग बाड़े जेकरा एतनी बात के खियाल नइखे कि उनकर महतारी, बहिन, मेहरारू अउरी बेटी के ई सभ फूहरकम नीक नइखे लागत तबो ऊ शान से मुड़ी उठा के ई सभ फूहरकम फइला रहल बाड़े।\nआदिमी के सुभाव होला कि ऊ आपन दोस दोसरा पर फेंके के कोसिस करेला लेकिन ई कइला से आदिमी दोस से छुट ना जाला बलुक ओकर दोस अउरी बढि जाला। इहे ए बेरा भोजपुरिया समाज में हो रहल बा। लोग फूहर गाना लिखे अउरी गावे वाला लोगन के दोसिहा बना के आपन दोस छोड़ा रहल बाड़ें। एसे काम ना चली। जदि भोजपुरिया समाज ई चाहत बा कि ई फूहरकम खतम होखे तऽ ओकरा आगे बढि के फूहर गानन के सुनल बन करे के परी। अगर ई ना कऽ सकेला तऽ ओकरा फूहरकम के बिरोध करे के केवनो अधिकार नईखे। अउरी इहो जरूरी बा ऊ भोजपुरिया लोग जे फूहरकम के बिरोध में लड़ रहल बाड़े ऊ आपन बात भोजपुरिया समाज में ले के जाओ। खाली गाना-बजाना के बिरोध कइला से कुछ ना होई बलुक सगरी अभियान के दिसा बदल जाई।\nजदि हमनी के दुनिया के केवनो भाखा के देखीं जा तऽ ई साफ हो जाई कि हर भाखा में दू गो धारा बे जेवना में एगो साफ (श्लील) बे तऽ दोसरकी फूहर (अश्लील) बे। श्लील के मतलब ई ना होला कि देंह के बात होखेब ना करी अउरी अश्लील के मतलब इहो न इखे कि बिना देंहि बात सगरी श्लील होखेला। श्लील अउरी अश्लील एह बात से तय होला कि कइसे ओह बिषय के सोझा रखल गइल बा। जदि खाली देंहि के बात बा तऽ विद्यापति, निराला, बाणभट्ट अउरी कालिदास आदि देंहि के अनघा बरणन कइले बा लो बाकिर इनकर साहित्य अश्लील ना कहाला अउरी बहुते साहित्यकार बा लो जे देंहि के कहीं नाँव तक ले नइखे ले ले बाकिर उ अश्लील कहा लो अउरी बात सहीओ बा। साहित्य से देंहि अउरी संबन्ध के ना खतम कइल जा सकेला। ई ओकरा सिंगार कऽ हिस्सा हऽ बाकिर जरूर बा कि ई सिंगार कइल केङने बा?\nभोजपुरी लिखे-पढ़े वाला लोग हिन्दी में पढबे-लिखबे करे ला। हिन्दी में एगो उपन्यास बा नाँव हऽ ‘गुनाहों का देवता’। एके धर्मवीर भारती जी लिखले बानी। ई हिन्दी के कुछ सभसे मशहूर उपन्यासन में से एगो उपन्यास हऽ अउरी सायदे केवनो हिन्दी साहित्य परेमी होई जे एके ना पढले होई। लेकिन जब ई उपन्यास बाजार में आइल तऽ एकेरा के बहुते हिन्दी साहित्यकार लो अश्लील कहल लो अउरी खुब बिरोध कइल लो। बाकिर धीरे-धीरे सभ बिरोध खतम हो गइल अउरी धर्मवीर भारती हिन्दी के बड़हन लेखकन मे शुमार हो गइलें अउरी ‘गुनाहों के देवता’ से जुड़ल अश्लीलता के सगरी विमर्श खतम हो गइल। लेकिन कुछ किरांतिकारी लोग आगे बढि के एह उपन्यास के किरांतिकारी बनावे के परियास कइलें। ई ऊ लोग रहे जे फूहरकम के मीठकी गोली लोगन के खियावत रहे लेकिन किरांति के सितुही से अउरी आखिर में स्त्री विमर्श के नाँव से किरांति कऽ के मनलें जेवन किरांति जंघस्थल से वक्षस्थल के बीच के दूरी नापे व्यस्त हो गइल अउरी जब ई बुझाइल कि कहीं कुछ गबडाता तऽ स्त्री के सोझा मरद दुश्मन नियर खड़ा कऽ दिहलें। पर एतना जरूर क इले कि श्लील अउरी अश्लील के सगरी विमर्श खतम कऽ दिहलें। इहे कारन बा की आज श्लील अउरी अश्लील बात हिन्दी में ना होखेला। दोसरका कारन ई बा कि आजादी के पहिले अउरी बादो में हिन्दी में स्तरीय साहित्य खुब लिखाइल। निर्मल वर्मा, अज्ञेय अउरी मुक्तिबोध जइसन अनेकन लोग विर्मश के धारा बदलि दिहलें।\nएहीङने जदि रुसी साहित्य के बात कइल जाओ तऽ एगो रुसी उपन्यास बा ‘लोलिता’। ई उपन्यास जब आइल तऽ चारों ओर हहाकार मचि गइल। बहतु लोग ए उपन्यास के बिरोध कइले लेकिन कुछ किरांतिकारी लोग अउरी पढे वाला लोग विर्मश के नाँव पर एके मुख्यधारा के उपन्यास बना दिहलें। आज सायदे केवनो अइसन भाखा होई जेवना में ए उपन्यास के अनुबाद नइखे भइल। अइसन हजारन गो उदाहरन मिल जाई।\nएही तरे पंजाबी लोकगीत पर धियान दिहला से ई साफ-साफ लउकता कि गुरुदास मान से पहिले अश्लील गीतन के बोल बाला खुब रहे बाकिर एगो गुरूदास मान अउरी बाद में दलेर मेंहदी पुरा पंजाबी लोकगीत के दिशा बदलि दिहलें। अउरी आज पंजाबी लोकगीत के तूती बोल रहल बा। आजो पंजाबी में अश्लील लोकगीत गावल अउरी बजावल जाला बाकिर दुसरकी धारा एतना बरिआर हो गइल बा कि ओह ओर केहू के धियाने ना जाला। अउरी अइसन खाली पंजाबी के सङगे नइखे बलुक इहे हाल दुनिया के बाकी सगरी भाखन के बा।\nजदि भोजपुरी के लोकगीत के अतीत के बारे में बात कइल जाओ तऽ ई एकदम साफ-साफ एक से एक बड़ कलाकार भोजपुरी लोकगीतन के गावे चाहत रहलें। हिन्दी फिलिम के मुकेश, मन्ना डे, लता मंगेशकर, मोहम्मद रफी, महेंद्र कपूर, आशा भोसले अउरी किशोर कुमार जइसन गायक होखस भा पं छ्न्नूलाल मिश्र अउरी गिरजा देवी नियर शास्त्रीय संगीतकार सभकरा मन में भोजपुरी लोकगीत के ले के सम्मान के भाव रहे अउरी सभ केहू शान से भोजपुरी लोकगीतन के आवाज देले बा। मन्ना डे के ‘लाली-लाली होठवा से चुएला ललईया हो’, लता मंगेशकर जी के ‘रखिया बंधा ल भइया सावन आईल’, आशा भोंसले के ‘एक तो चढ़ल जवनिया’, किशोर कुमार के आवाज में ‘जाने कईसन जादू कईलु मंतर देहलू मार’ रफी जी के ‘गोरकी पतरकी रे’, भा मुकेश कऽ ‘सजनवा बैरी हो गए हमार’ जइसन गीत आज ले लोगन के जुबान पर बा। कुछ भोजपुरी गीत तऽ हिन्दी फिलिमनो में बा। तऽ सवाल खड़ा होता कि आखिर अइसन का हो गइल कि भोजपुरी में अश्लीलता फइल गइल।\nएसे भोजपुरी में श्लीलता अउरी अश्लीलता के बात केवनो नाया चीझ नइखे। भोजपुरी साहित्य के सङगे सभसे बरिआर बेमारी ई बा कि स्तरीय साहित्य बहुत कम लिखाइल बा। भोजपुरी के क्षैतिज बिकास तऽ खुब भइल बा बाकिर एकर उर्ध्वाधर बिकास ना भइल। पिछिला सौ साल में अंगुरी पर गीने भर कुछ बढिया साहित्यकार भइले अउरी संत साहित्य के छोड़ दिहल जाओ तऽ भोजपुरी के लगे बाँच जाता उहे अश्लील साहित्य जेवना के रचना पिछिला दू दसक में खुब भइल बा। इहे कारन बा आज भोजपुरी में अश्लील ढेर लउकत बा। बाकिर जइसहीं भोजपुरी के दोसरकी धारा बरिआर होखे लागी अश्लील अउरी श्लील के सगरी विमर्श एकगरी हो जाई। एसे बरिआर काम ई बा बढिया साहित्य लिखल पढल जाओ अउरी ओके हाथो हाथ लिहल जाओ अपनी गुट से बाहर निकल के अउरी बेवजह बिरोध करे के सुभाव के कोठीला में बन कऽ दिहल जाओ। ना तऽ विमर्श चलत रही अउरी ओही तरे टंगरी खिंचात रही अउरी अश्लील गीत कान में फेंटात रही।\nअंक - 79 (10 मई 2016)\nSantosh Kumar Patel 17 मई 2016 को 4:04 pm\nबहुत सटीक। हाँ एगो बात बा बरियारी ना करी त भोजपुरी में सरिया के सजाव दही लेखा साहित्य के सृजन 1942 ई से मान साकिला। देखल जाय त शैक्षणिक स्तर पर लेखन बहुत हाल के बा। एही से हम कहब कि भोजपुरी साहित्य अभियो बनही के दिसाई बढ़ रहल बिया। रहल बा अश्लील के त इस सभ साहित्य में बा का संस्कृत होखे भा का अवहट्ट। मैथिली होखे भा हिंदी भा अंग्रेजी। लेखन होत रहे। हंस लेखा बढ़िया चीज के चुन लेवे के बा।\nमैना: भोजपुरी साहित्य क उड़ान 17 मई 2016 को 7:07 pm\nसंतोष भाई हम सहमत बानी अउरी हमहूँ इहे कहत बानी। अश्लीलता के हउआ बनावला से कुछ ना होई। होई बढिया साहित्य के खोजला अउरी लिखला से।


बाँधवगढ़ नेशनल पार्क, मध्य प्रदेश में जाड़ा के एगो सीन।\nभारतीय मौसमबिज्ञान बिभाग (IMD) चार गो जलवायु सीजन चिन्हित करे ला:\nजाड़ा, के सीजन दिसंबर से फरवरी ले रहे ला। एह दौरान दिसंबर आ जनवरी सभसे ठंढा महीना होलें जब भारत के उत्तरी हिस्सा में तापमान 10–15 °C (50–59 °F)होला आ दक्खिनी भारत के मुख्य इलाका के ओर तापमान बढ़त जाला आ 20–25 °C (68–77 °F) तक रहे ला।\nगर्मी चाहे प्री-मानसून के सीजन, मार्च से मई ले रहे ला। अप्रैल के अंत आ मई के महीना सभसे गरम रहे लें। एह दौरान तापमान 32–40 °C (90–104 °F)के आसपास रहे ला।\nमानसून चाहे बरखा के सीजन, जून से सितंबर ले रहे ला। एह दौरान दक्खिनी-पच्छिमी मानसून के परभाव में पूरा इलाका में बरखा होले।\nपोस्ट-मानसून चाहे शरद (autumn), जे अक्टूबर से नवंबर भर रहे ला। उत्तरी आ उत्तरी पच्छिमी भारत में एह दौरान आसमान में बदरी ना रहे ला। तमिलनाडु के पूरबी हिस्सा में साल भर के सभसे जादे बरखा एही सीजन में होले जब ई इलाका लौटानी के मानसून भा उत्तर-पूरबी मानसून के परभाव में रहे ला।\nहिमालय परबत के राज्य सभ में एगो अउरी बेसी सीजन होला, बसंत (Spring) जे जाड़ा के बाद, ओह समय होला जब बाकी भारत में गर्मी के सीजन के शुरुआती कुछ हप्ता के समय होला।\nपरंपरागत रूप से उत्तर भारत के लोग छह गो ऋतु में साल के बाँटे ला: बसंत, ग्रीष्म, वर्षा, शरद, हेमंत आ शिषिर। ई छहों रितु हिंदू महीना सभ के आधार पर बाँटल जाला। हर रितु के दू गो महीना होला।\n↑ Michael Allaby (1999). "A Dictionary of Zoology". पहुँचतिथी 2012-05-30.\n"https://bh.wikipedia.org/w/index.php?title=भारत_के_जलवायु&oldid=681762" से लिहल गइल\nएह पन्ना पर आखिरी बेर संपादन 12 दिसंबर 2020 के 13:02 बजे भइल रहल।


के बनी करोड़पति के आखिरी एपिसोड – Anjoria\nके बनी करोड़पति के आखिरी एपिसोड\nअगस्त 12, 2011 के बनी करोड़पति\nभोजपुरी चैनल महुआ टीवी पर प्रसारित हो रहल गेम शो के बनी करोड़पति के आखिरी एपिसोड आजु रात नौ बजे से प्रसारित कइल जाई. पचास शो के आपन निर्धारित सफर के पूरा होखते के बनी करोड़पति भोजपुरी संस्करण के पहिला सत्र के समापन हो जाई.\nबिहारी बाबू शत्रुघ्न सिन्हा एह शो के सफल संचालन कइले आ एह शो से महुआ चैनल के गजब के टीआरपी मिलल बा. एह शो के माध्यम से दूर-दराज गाँवो के रहे वाला लोगो के एह शो में के बनी करोड़पति खेले के मौका मिलल. शत्रुघ्न सिन्हा एह शो से दर्शक का दिल पर आपन रग जमा दिहले.\nके बनी करोड़पति के आउ हफ्ता के एह सफर में हॉट सीट पर बइठे वाला मशहूर अतिथियन में मालिनी अवस्थी, गिरिजा देवी, रवि किशन, दिनेश लाल यादव आ पाखी हेगड़े जइसन भोजपुरी सेलिब्रिटी अइले त सोनाक्षी सिन्हा, गोविंदा, धमेन्द्र, हेमा मालिनी जइसन बालीवुड सितारो अइले. अउर त अउर भारत के वित्त मंत्री रहल यशवंतो सिन्हा एह शो में शामिल भइले.\nभोजपुरी के बनी करोड़पति में एक करोड़ के ईनाम जीते वाला अकेला प्रतिभागी रहलन यूपी के कुशीनगर के राजेश सिंह.\nत ‘‘के बनी करोड़पति’’ के आखिरी एपिसोड के देखल मत भुलायब. एकर प्रसारण आजु शुक 12 अगस्त रात नौ बजे से महुआ टीवी पर होई.\nSeema at her natural best in Bihar\nकैमरा में कुछ अइसे कैद भइल ‘दबंग दामाद’\nOne thought on “के बनी करोड़पति के आखिरी एपिसोड”\nniraj kumar khaira barun aurangabad bihar कहते हैं:\nअगस्त 13, 2011 को 4:34 अपराह्न पर\nthanks mahuaa and shatrudhan sinha to present this programme.\nMahuaa se hamar ek sawal ba ki ”sur sangram -2” ke final ke ka bhail humke pate na chalal. Ka final phir se hokhi. Aur hokhi ta kab hokhi.


मधेपुरा में मेडिकल कॉलेज के शिलान्यास कइलें नीतीश कुमार – टटका खबर\nमधेपुरा में मेडिकल कॉलेज के शिलान्यास कइलें नीतीश कुमार\nबिहार के मुख्यमंत्री नीतीश कुमार काल्हु मधेपुरा में बिहार के सातवाँ मेडिकल कॉलेज के शिलान्यास कइलें. एकरा के चार साल का भीतरे बना लिहल जाई आ तबले मेडिकल कॉलेज अस्पताल मधेपुरा के सदर अस्पताल में चलावल जाई. कहलन कि सगरी पद बना लिहल गइल बा, एक सौ विद्यार्थियन के नामो लिखा गइल बा.


जंगम घोड़े बाड़\nहोम > उत्पादों > जंगम घोड़े बाड़\n(जंगम घोड़े बाड़ के लिए कुल 24 उत्पादों)\nHebei Giant Metal Technology Co., Ltd. is one of the जंगम घोड़े बाड़ leading brands in China. It is the factory & supplier specializing in manufacturing जंगम घोड़े बाड़. Offer high quality जंगम घोड़े बाड़ atacheap wholesale price.\nथोक चीन से जंगम घोड़े बाड़ , लेकिन कम कीमत के अग्रणी निर्माताओं के रूप में सस्ते जंगम घोड़े बाड़ खोजने की आवश्यकता है। बस जंगम घोड़े बाड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे जंगम घोड़े बाड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।